
xk Di pôcs dîs si son tornadis a 
vierzi lis scuelis e il nestri pinsîr al 
pues dome che lâ a chés miars di 
fameis che ancje chest an a àn dit di 
sì al insegnament dal furlan. No cate 
dut, o zontìn nô, viodudis lis tantis 
lacunis che, ancjemò vué, il studi 
de marilenghe al presente inte sô 
ativazion pratiche. No molarìn mai 
di denunzià chei dirigjents che a 
scuindin lis domandis intai scansei, 
che no fasin informazion e che mâl 
a sopuartin lis domandis rivadis. O 
chei docents, e e je ché altre muse de 
medaie, che a svilissin i cors, metint 
di mieg ae serietàt de didatiche la 
facilonarie de filastrocje. 

sx AncJemò une volte al è il popul, 


SFUEI MENSIL INDIPENDENT 


DIREZION E AMINISTRAZ. - GLEMONE - VIA BASILIO BROLLO 1 


intindàt tant che insiemi cussient di 
personis diviersis tra di lôr, ma cun 
lidrîs comunis, plui indenant de 
politiche e des istituzions. La adesion 
al furlan e dimostre cemfit che il 
ricognossiment de identitàt nol sedi 
peraule vueide o voie inteletuàl, ma 
propit un ricognossi la realtàt, cence 
tancj zîrs di peraulis o precisazions. 
xk Une art straordenarie ché des 
precisazions che e je daûr a rivà ai 
siei nivei massims cuant che in bal 
a son lecs e decrets che a rivuardin 
lis minorancis linguistichis dal stàt 
talian. Scomengant de definizion 
stesse di minorance. Su chest pont 
preliminàr si à di ribati che il furlan 
al è la lenghe de maiorance dai 

Dree Valcic 


abitants di cheste regjon e di chest o 
varessin di visàsi plui dispès cuant 
che, cjapàts di un “bonisim pervers”, 
si drecìn difensòrs di chés altris 
lenghis presintis sul teritori, masse 
voltisnoricambiàtsinchesteatenzion 
des lôr associazions e organizazions 
politichis e economichis. 

sk: L'ultin câs al rivuarde la Rai e 
la sô riforme: al Sent e je passade 
la tutele dome par todescs, francés 
e slovens. Il fat plui gràf nol è 
che il stàt talian si môf in cheste 
direzion discriminatorie, no je une 
novitàt, ma une ciertece, ma che i 
senat0rs furlans no vedin dite une 
peraule: o compligs o incapags, no 
si viodin alternativis. 


La scuele furlane si prepare a vê un biel 
trop di inseonants di fr Resjon: ve parcè 


Insegnants in regjon nol è che a 
no "nd sedin avonde e ancie cu lis 
carateristichis par insegnà — lis 
abilitazions necessariis, agns di 
lavôr precari tes scuelis statàls 
e vie indevant —, ma no jerin tes 
listis justis, chés che il Guvier al à 
decidût che a vevin di jessi cjapadis 
in considerazion par fà passà miârs e 
miàrs di docents intun puest di lavòr 
dehnt. 

Un procès meritori tal principi ma 
- come che spes al sucét - tra la 
teorie e la pratiche e passe une cierte 
diference. E cussì i numars plui 
inzornâts, viôt la tabele te pagjine, 
a disin che in Friûl-Vignesie Julie a 
son puescj par 825 assunzions, ma 
si è podût fant dome 571 par vie che 
tes listis indicadis dal ministeri no 
jerin plui insegnants a disposizions. 
Ma chest vuelial ancje dî che i 
insegnants a jerin finîts? E che tocje 
faju vignî di Tor? 

PESCJATS DI FUR 
“Ma nancje parinsium”, al dis Mario 
Pittoni, responsabil federal Istruzion 
de Lega Nord e bielzà senatòr, che 
di scuele si è simpri interessàt. “A 
Udin, par esempli, 42 catedris no 
podaran jessi cuviertis e a finiran 
te cjalderie nazional” e a fasin part 
dai 254 puescj che a varan di Jessi 
ocupàts di int che e ven di fûr e che 


e Jentrarà in ràl par mieg dai trois 


Antonella Lanfrit 


b) e c) individuats dal ministeri, 
dopo che il troi a) al jere chel des 
graduatoriis a esauriment. “O vin di 
lâ a pescjà di fair si ben che chenti 
o vin insegnants une vore esperts 
e formts”, al va indevant Pittoni. 
“AI sarès bastàt che il Guvier nol ves 
escludît lis graduatoriis di istitàt. 
Si à volt pescjà 1 insegnants di une 
uniche liste, escludint che ancJetant 


brafs, presints in altris listis”. 


IL REFUDAMENT 
DE CISL 


AI refude il plan di assunzion 


de 


proviodiment 


che 


corse, 


scuele” tant 
“fat di 


incomplet e injust” il segretari 


“Buine 


regjonâl de Cisl Scuele, Donato 
Lamorte. “O continuarin a vê 
dibisugne di suplents — al dîs — e 
no si capìs parcè che no si à volût 
stabilizà chei in organic, obleant lis 
personis a trasferiments”. 

Cun di fat, chei insegnants che 
a vignaran di fûr par no pierdi il 
puest, magari no viodin la ore di 
tornà di dulà che a son vignûts, 


parcè che magari a àn lassade la 





Lis gnovis assunzions di insegnants 


in Friùl- Vignesie Julie 


Puesc] totài 


825 







Insegnants 
che a vegnaràn 





SI 


Puesc] tes graduatoriis a esauriment 


571 


di fûr 


I precaris dal F-VJ 
che àn fat domande 
par jessi assunts 
vie pe Italie 






1 precaris 





In lenghe 
slovene 
16 


980 


chei che àn 
fat domande 

x% Dal rest, chest al somee che 
al sedi aromai un mt di procedi 
consolidat, soredut intal partît di 
maiorance, il Pd: si mostrisi vierts 
al plurilinguisim ai festivai de 
Unitàt e intes cunvignis, si esprim 
fintremai la presidence dal orghin 
istituzional massim di poie al furlan, 
la ARLeF, 


Pegorer, par che la Italie e ratifichi 


si apelisi, l’onorevul 


la Carte europeane des minorancis, 
ma intant si tàs, no si oponisi a un 
dissen clâr di prevaricazion. 

Xk E che nol vegni a dî, simpri 
Pegorer, che dut chest al sucét 
parcè che dar di todescs dal Sud 
Tiròl, francés de Val di Aoste e 
slovens dal F-VJ, a son acuardis 


famee. In Friùl-Vignesie Julie dome 
un tierg di chei che a varessin podût 
fà domande par viodi se a rivavin 
a vê un puest cuissà mai dulà ator 
pe Italie le àn fate: 980 su 2.700 
precaris. “Mi6r precaris che esui”, 
si à titolat in chés zornadis. 
SCJIARSE 
RAZIONALITÀT 

“Cemft si fasial a dî che al è un 
caprig o che si cîr dome il vivi cuiet 
— al tone Lamorte -. Cemt si fasial a 
no tignî cont che in tancj no àn acetàt 
di lâ cuissà indulà par impediments 
che cualsisei nol varès di fà fadie 
a imagjinà”. Pal sindicalist, cheste 
mobilitàt obleade e je dome “un dai 
efiets di une scJarse razionalitàt”. 
Ancje il segretari regjonal de scuele 
de Cgil, Adriano Zonta, al à criticàt 
il sisteme, domandantsi se cui che lu 
à metàt in pîts “al cognòs pardabon 
la scuele o se a disin di cognossile 
dome par véle frecuentade”. Dut 
câs, Zonta al è stât dûr cun che 
precaris dal Friùl-Vignesie Julie 
che no àn presentade domande par 
jessi assunts vie pe Italie. “Si trate 
di un puest di vore e la domande 
e lave interpretade tant che une 
oportunitàt. No lamentàsi po se 1 
puesc] a saran ocupàts da insegnants 
dal Sud”. 

Lamorte, par finî, nol dismentee 
nancje il personal Ata (Aministratîf, 
Tecnic e Ausiliari): “O domandìn 
che si fasin imissions in ràl almancul 
par cuvierzi chei che a van vie par 
pension e a van disponudis lis 
suplencis di duc] i puesc] disponibil, 
par consintî un inviament normal 


dal an scolastc 


I REGJON A AN VOIE DI FANUS 
FÀ LA FIN DAI CUNINS TE PADIELE 


internazionàì cun stats forescj. 
La Cort costituzional - cemût che 
al à visat ben il neu president de 
Comunitàt linguistiche furlane, il 
sindic di Cjarlins Diego Navarria - e 
à precisàt che “no je ametude nissune 
discriminazion tra lis dodis lenghis 
tuteladis de Costituzion”. Dut inte 
logjiche di ridusi la impuartance, 
se no fintremai dineà lis resons des 
autonomiis speciàls. 

$% Intal ultin mês, de distribuzion 
dai segs cul Italicum ae riforme des 
Ut, la cussience di cjatâsi su pe 
taule un svuacet ae furlane al è palés. 
Ae Expo a àn dedicade une zornade 
al cunin nostran. Cirìn di nol fà la 


stesse Dn. E 


Ancjemò frenadis 
di bande dal stat 
talian par vé 


Sapade in Friúl 





-— David Zanirato 





DISSEN DI GIOVANNI DI LENA 


Rome e continue a clopà su pe 
cuistion dal passag di Sapade-Plodn 
al Friùl. Stant aes ultimis gnovis 
cumò al tocjarà spietà fintremai 
a metàt di Setembar par che la 
hesonarie gjeneràl dal stàt e torni 
a controlà i conts des conseguencis 
che e varà la operazion tai belangs 
statài. Il Ministeri de Economie pal 
moment al continue a zuià e a no 
cjapà posizion uficiàl, in sostance 
che che al sta domandant il Sent 
prime di da il vie libare definittf. 
La parlamentàr europeane Isabella 
De Monte, co firmatarie de leg par 
Sapade in Friûl, e à tonat a alca la 
vôs tai confronts dal Guvier: “Vonde 
cencenâ, il trasferiment dal comun 
nol pues jessi ostaç di un tiremole 
dai Uficis che al dure di mês, in bal 


e je la credibilitàt des Istituzions”. E 


Pagj. 2 


Nol à pierdàt timp Diego Navarria, il 
presidentde AssembleedeComunitàt 
Linguistiche Furlane, par fà capî a 
ducj che cheste gnove istituzion no 
à vole di jessi dome alc di decoratîf, 
ma che e intint anzit doprà dut il pés 
de esperience dai aministradòrs che 
le àn volude. Sindics. Int abituade a 
scoltà il teritori, a fà cuadrà belangs, 
a no zirà il cjâf cuant che il citadin ti 
cîr par fevelàti: personis che no stan 
sieradis tai palacs ma che a vuelin 
operà a pro dai lôr paîs e — duc 
insiemi — pal nestri Friûl. 

Par chest la lôr vôs e à di cont, 
e Navarria al à cjapàt une vore sul 
seri il sens di cheste mission che 
i sindics furlans i àn afidade. All 
à scomencàt a sticà discussions 
une vore animadis sui media locài 
soredut su doi temis: la gnove leg 
eletoral, l'Italicum, che e fâs a tocs 
il Friûl gjavant rapresentance ae 
comunitàt furlanofone e po la tutele 
dal furlan di bande de Rai, ignorade 
dal dut inte discussion al Sent. Il 
dibatit su chescj argoments al è lat 
indevant par dut l'Istàt, e no son 
mancjats i colps di stilet di bande 
di rapresentants politics tiràts pe 
gjachete: ma chest al vàl dî che il 
president al à tirât Tür argoments che 
asburtin l'interès de int. E che duncje 
la Assemblee e somee coventà a une 
funzion precise: ché di jessi une 
sentinele simpri in vuaite parcè che 
i dirits dai furlans no finissin disfats 
intun biel pestefruce. 





President, ce azions previodéso 
di puartà indevant? 

Laleg istitutive de Assemblee no je 
masse clare sui limits che al àil nestri 
orizont: e chest al è positîf, parcè che 
nus permet di dà un paré su dut ce 
che al inten la minorance furlane. 
Minorance che in regjon però, al val 
la pene di visàsi, e je maiorance. Su 
temis di caratar linguistic la Arlef e 
fas za il so lavòr, nô o larìn dal sigàr 
a sburtaà la azion di slargjament de 
politiche linguistiche intai comuns 
previodude dal Plan Gjeneràl de 
Politiche Linguistiche, ma al è clàr 
che no si fermarìn a chest. O cirarìn 
di esprimisi su dut ce che al inten la 
tutele de nestre comunitàt, e o vin 
za scomengàt a falu. Cualchidun si 


è sustàt, ma pazience... 





La discussion su Italicum e Rai 
e à tignùt bot par dut l'Istat. Isal 
plui content pal risultàt mediatic 
o plui avilît par ciertis reazions? 

O soi content parcè che la 
Assemblee e mostre di vê un pés. 
Se parlamentàrs e conseîrs regjonài 
a pierdin il lôr timp a dibati chesc]j 
temis al è parcè che si son rindîts 
cont, e e jere ore, che une comunitàt 
furlane e esist. Nol jere un risultàt 
scontàt, parcè che fin cumò i nestris 
rapresentants a àn dispès fat i conts 
cence considerà la identitàt un 
fatôr diriment des lôr sieltis. Anzit. 
Italicum e Rai a son argoments une 
vore simbolics, parcè che a mostrin 
cemft che tante part de classe 
politiche, di Campe o drete che e 


~ 


sedi, no à nissune percezion dal 
furlan e dai furlans come di alc di 


decisîf pal so avignî e pe sô rielezion. 

Il president de Assemblee de 
Comunitat Linguistiche Furlane 
Navarria: «Cumò i nestris 
rapresentants a an di fà i conts 
considerant la identitàt un fatòr 
diriment des lôr sieltis» 


Walter Tomada 


DIEGO NAVARRIA INTUN DISSEN 
DI GIOVANNI DI LENA 


Cussì il Friûl si pues goncjà in doi 
tai colecs eletorài e la lenghe furlane 
e pues Jessi ignorade intal dibatit 
su la riforme de hai. Parcè? Parcè 
che pai parlamentàrs furlans a son 
minorancis di serie A, come ché 
todescje e ché slovene, cuviertis di 
acuardis internazionài, e comunitàts 
di serie B, come furlans e sarts, 
che a àn dirit a une tutele che e va 
ben dome su la cjarte par netàsi la 
cussience. Eh no, al à di jessi clàr 
di cumò indevant che 1 furlans no 
tolerin discriminazions ni omissions. 





Sui media atacs o indiference: 
ma la int ce disie? 

In tancj mi àn clamât par 
sburtAnus a lâ indevant cun serietàt 
e determinazion. Ma ancje intai 
rapresentants politics, a dî la veretàt, 


N 


al è cualchidun che mi à ciràt in 
privât par capî miòr cemft che a stan 


lis cuistions che o ai solevat e parcè 





che no si pues acetà une situazion 
di cussì fuarte sotanance politiche a 
rivuart. 





Par 


impuartant isal jessi autonoms 


jessi crodibii, trop 
de campe e de diestre talianis? 
Al è fondamentàl, no dome parcè 
che chest orghin al riunìs i sindics 
di cualsisedi orientament politic, ma 
ancje par conservà la stesse filosofie 
che nus à sburtàts al inizi a costruî il 
Laboratori di Autonomie in maniere 
dal dut trasversal, cu la idee che 
il ben dal Friûl al passe parsore di 
ogni ideologjie. Cheste assemblee 
e à di restà libare. Se si trasforme 
intun imprest filoguviernatîf o di 
oposizion preconcete e à finît di vivi. 
Alè clar che plui indevant, cuant che 
si struturarìn in maniere un fregul 
plui organizade e “democratiche”, 
intal dibatit interni a vignaran Tür 


ategjaments diferents, ma chel al 


sarà il risultàt di une discussion che 
e à di madressi dal nestri confront. 
Inte sô nassite invezit al è impuartant 
che cheste realtàt e resti di fàr dai 
zûcs politics e partitics e che e sepi 
simpri indregàsi a prudelA i interès 
dai furlans. 

Cuale saraie la linie di azion de 
Assemblee? 

Sclarî che, come che al dîs il 
vuestri diretòr, “doprà la identitàt e 
je la strade buine”. Tes emergjencis 
di vué no esistideologjie che e podedi 
rapresentà un pont di riferiment: e la 
economie di sigàr e covente, ma no 
baste. I simbui de int, de identitàt 
storiche e cultural, dal paisag, dal 
imagjinari coletîf, chei a àn ancjemò 
un valër Lu dimostrin i fats che a 
àn fat plui discuti in chestis ultimis 


setemanis. 


Cuai? 

Mi riferìs in particolar a dôs 
l'eletrodot 
Udin Sud e il cambiament da non 
dal Stadi Friûl in Dacia Arena. A son 
argoments di puartade diferente: cun 


cuistions: 


Redipulie- 


dut il rispiet pai tif6s, il prin al à un 
impat une vore plui fuart sul teritori, 
sul paisac, su la economie, su la int. 
No si po jessi cussì autolesionisc] di 
no rifleti su trop che il nestri teritori 
al à bisugne di une difese resonade 
e integrade, su trop che il disvilup al 
vedi di jessi sostignibil e su cetantis 
risorsis dal nestri Friàl che a son za 
stadis vendudis par un blanc e un 
neri invezit di deventà fondis par 
miorà la vite des nestris comunitàts. 
Il risultàt visibil al è che l'eletrodot 
al a un impat pesant sul paisag e al 
è un dam che al dure pe cualitàt di 
vite de int e par ogni idee di disvilup 


turistic des zonis interessadis. 





Ce pensial de bataie sul Stadi? 

Mi somee clàr che e je une spie 
di cemût che e sta tornant Tür une 
identitàt che la int furlane dispès 
magari nanc]e si inacuarg di vê. Però, 
cuant che tu tocjis determinadis 
formis simbolichis, alì si discjadene 
la reazion cence brenis che o vin 
viodàt sul Stadi Friùl. Ancje se la 
famee Pozzo e je benemerite pai 
furlans, la int no ur lasse nancje a lôr 
meti in discussion la peraule Friâl. E 
chest al è un segnàl sclet di braùre 


des lidrîs. 

Cuissà se la stesse robe e 
sucedarès se cualchidun nus 
gjavàs la mnestre autonomie 
special? 

O pensi spes al 40m inovâl dal 
taramot che o varìn l'an che al 
ven. In ché volte il scjas al è stàt 
fuartonon e al à sburtàt a colp a une 
rinassite che e je stade prin di dut 
civîl e morâl. Vué o sin daûr a frontà 
un altri taramot plui platàt e dificil, 
economic, social, e ancJe di valòrs: 
par chest, par cjalà cun dignitàt ai 
muarts di in ché volte e a chei che a 
àn tornàt a trà sù cJasis e capanons, 
o vin di recuperà lis fondis culturàls 
de nestre identitàt, o la specialitàt 
no sarà plui. Ni tal dirit, ni tai fats. E 


SETEMBAR 2015 


Al inizi a jerin 
in 12, in curt 
a saran AU: 
la situazion 
des adesions 
ae Comunitàt 





Al inizi a jerin in dodis, po a son 
dal 


Laboratori di Autonomie che un 


deventàts sedis: i sindics 
an e mieç indaûr a àn scomençât a 
resonà di cemûât difindi autoguvier e 
specialitàt a son stàts bogns in 18 
mês di presentâ une propueste ae 
Regjon inte suaze de gnove leç di 
riforme dai ents locâi, di fâle aprovâ 
e di slargjâ la lôr rêt a un numar une 
vore penç di Comuns. 

CUMÒ A SON 72_ Ae scree 
de Assemblee ai 15 di Lui in 
Cjistiel a Udin a jerin 55 chei che 
a vevin deliberât la adesion: cumò 
a son 72. Ma Navarria, come ducj 
i “operatîfs”, nol à voie di fermâsi 
achì e al sta cirint di cjapâ dentri 
ancjemò altris aministrazions. “Nus 
covente ancjemò un pôc di timp 
par jessi dal dut operatîfs: o stin 
spietant di completâ lis adesions e 
di integrâ la nomine di president e 
vice cuntun diretîf di int motivade e 
rapresentative di dut il teritori. Jo o 
soi de Basse (sindic di Cjarlins, ndr), 
il gno vice Gerometta al è di Vît, di là 
da la aghe: al sarès biel che il diretîf 
si completàs cun rapresentants de 
Cjargne, dal Gurizan e dal Friûl 
di Mieç. Il Friûl al podarès cussì 
pardabon fâ pesâ i siei interès ad 
implen, de mont ae plane”. 

CJARGNE INDAÛR_ La mont 
par cumò e je un pôc l'anel plui debil 
de rapresentance: i Comuns cjargnei 
no àn ancjemò aderît, forsit parcè che 
impegnâts inte elaborazion dal Statût 
de plui grande Union Intercomunâl 
di dut il Friûl. E nol à aderît nancje il 
Comun di Pordenon, che dopo vê fat 
capi di jessi disponibil al à specificât 
che “la zonte no je interessade”. 
Pecjât, parcè che a Udin e a Gurize 
no si son fats problemis: e anzi tal 
Friûl dal Lusinç a son rapresentâts 
cuasi ducj i Comuns. 

ILPROBLEMEDALRICORS_ 
“O crôt che o rivarìn a 80 Comuns 
in curt”, al siere Navarria, “parcè 
che dis comuns si son impegnàts a 
votà la adesion tes setemanis che a 
vegnin. Ma il numar al podarès cressi 
une vore se a Jentrassin duc) che 
Comuns che a àn fat ricors cuintri 
de Leg di riforme dai ents locài”. Une 
cincuantine: e tancj di lôr a saressin 
interessàts, ma i avocats ur àn fat 
capî che aderî al vol dî discognossi il 
ricors. Cunlòrsirivarès aemaiorance 
dai 175 Comuns furlanofons. “E prin 
o dopo, je fasarìn”, eg W.T. 


SETEMBAR 2015 


Ai prins di Avost e je stade aprovade 
in Senàt la leg de riforme de Rai. 
Framieg di tantis robis, dentri e je 
previodude la tutele des minorancis 
linguistichis midiant la produzions 
di trasmissions in chés lenghis. 
Atenzion: no si fevele di cualchi 
trasmission come che e je za, 
fate des Rai regjonals a seconde 
dai contribîts che a rivin, ma di 
trasmissions fatis ogni dì par un 
ciert numars di oris tes lenghis 


minoritariis. 


NUIE LENGHIS 
AUTOCTONIS 


Chestis misuris a cjapin dentri dome 
lis trasmissions in lenghe francese, 
todescje e slovene. Dentri ancje la 
lenghe ladine dal Trentin-Sudtirdl. 
No son previodudis duncje lis 
minorancis linguistichis autoctonis 
dal Stat talian tant che il furlan o il 
sart,cheforsitavaressinpluibisugne 
di cheste forme di tutele stant che no 
puedin seguî trasmissions in lenghe 
se no son produsudis dal Stat talian, 
a diference di chel che a puedin fâ 
lis minorancis di lenghe foreste. In 
cont des minorancis, in sumis, si va 
indevant cu la vecje impostazion, 
ven a stài che a son garantidis lis 
minorancis che a àn un altri Stat 


daûr che lis sosten, fale i ladins 


In Friûl, coments e reazions a son 
stadis cuant che i zûcs a jerin fats, 
dopo de aprovazion de leg. Variis lis 
vôs che si son sintudis sui media 
de regjon. 

L'ex conseîr regjonàl Giorgio 
Cavallo alà sclarît che «In Sent 
a son stàts presentàts emendaments 
(tancjinriferimentalricognossiment 
di fevelis regjonals) ma in realtàt 


DS 


il dibatiment si è concentràt sul 
emendament a pro dal sart proponît 
dal senatòr Uras. Il refudament de 


DI 


propueste e à provocat reazions 
fuartis in Sardegne, un interès 
enormi dai miegs di informazion e 
al à provocat posizions tant duris 
de stesse maiorance regjonàl (di 


de 
Regjon Pigliaru al à fevelât di 


centricampe). Il President 
“discriminazion inacetabile”. O ai 
controlàt i emendaments presentàts 
a Palace Madame ma no nd è un sul 
furlan e la Regjon Friàl-Vignesie 
Julie. O crôt che sedi di sveàsi: pai 
parlamentàrs e pal President de 
nestre Regjon». 

Il sindic di 
Honsell, 
parlamentàrs che a rapresentin la 


Udin, Furio 
al à domandàt «ai 
nestre regjon di fasi part ative inte 
difese de lenghe furlane intal ambit 
dal dissen di lec su la riforme de 
Rai». 

Lex president de Provincie di 
Udin Marzi Strassolt al à vût 
dit «La storie si ripet: il dissen di 
leg su la riforme de Rai al lasse fûr 
ogni misure pe minorance furlane 
e par ché sarde, che a rapresentin 
la maiorance di dôs regjons a statàt 
speciàl e la uniche vere justificazion 
de lôr specialitàt» e al domande la 
mobilitazion de Regjon, tant che al 
è suceddt in Sardegne, dai deputàts 


LA PATRIE DAL FRIÙL 


RAI PAR FURLAN? 
NANCJE TAI SIUMS. 
Ni dal Stai, ni dai 
enestris” parlamentàrs 


Dree Venier 





che in gracie dai Sudtirolés a vegnin 
garantîts cun trasmissions publichis 
in lenghe. Une robe tipiche taliane, 
la tutele a seconde de fortune che 
tu âs: un stes çoc linguistic dentri 


dal Stat, garantît intune zone, tibiàt 


intune altre. 


SENATORS FURLANS, 
CUI JU AIF SINTÙTS? 
Se dal Stat talian o savìn che no 


si pues spietàsi la tutele dai dirits 


Lis reazions 
dai politics 
sui media regjonài 





furlans e de base autonomiste. 

Sul front di Leghe Nord, 
Massimilian Fedriga, cjâf 
grup ae Cjamare e segretari politic 
pal Friàl- Vignesie Julie al à tonàt 
«Se il Pd nol tutelarà il furlan 
al sarà Vietnam», e un Pieri 
Fontanini infuriàt - president 
de Provincie di Udin - al invide ae 
proteste fiscal «Al è rivat il moment 
che i furlans a àn di refudasi di 
paià l'abonament Rai. Chel che al 
è sucedût al Senàt al è tant gràf. 
Une 


dimostre no dome la ignorance totàl 


vergogne inacetabile che e 


dal Guvier, ma la volontàt precise 
di là indevant a movisi simpri cul 
stes metodi.». 

Il senatòr Pd Carlo Pegorer 
al riclame i risultàts otignîts intal 
sintiment, 


passât invidant al 


intune note zontade intune cul 
coleghe sart Silvio Lai. «L'impegn 
autonomist pe valorizazion des 
lenghis minoritariis al domande une 
impostazion inovative, ma misurade 
e serie. Todesc e ladin, francés e 
sloven a son lenghis di minorancis 
nazionAls in Italie, tuteladis di 
tratàts internazionài, normis di 
ranc costituzionâl e legs specifichis. 
Furlan e sarta son al moment tutelâts 
dome de leç 482/99». 

Tignint cont de legjislazion in 
vore, duncje, «no si trate di cori daûr 
a ogni norme che il Parlament al 
discut, intun empit utopic e, cualchi 
volte, caricaturâl, ma di fâ buine une 
norme tant che la Cjarte europeane 
des lenghis minoritariis, che e je par 
rivà ae discussion de aule dal Sent, 
in graciis di iniziativis legjislativis 


costituzionàiamanculchenosivedin 
i santui jusc], al scaturìs la assence 
totàl di intervents dai parlamentàrs 
furlans, no dome nancje bogns di 
presenatà un emendament che al 
proponès trasmissions Rai in lenghe 
furlane, ma nancje bogns di vé 
Jevade la cuistion. No je stade cussì 
pai sarts: il senatòr Luciano Uras di 
Sel al à presentàt un emendament 
pal inseriment te leg de lenghe 
sarde e lu àn poiàt i senatòrs sarts 
Colletti dal M5S e Floris di Forza 
Italia. 


bogat de maiorance. Purtrop al è 


l’emendament al è stat 


di marcà che lis declarazions dai 
parlamentàrs sarts a pandin il fat 
che nol è nissun colegament cun 
chei furlans — magari ancje pe lòr 
totàl assence tal dibatit su chest 
cantin - e soredut che la cuistion 
e je comune fra lis dôs grandis 


minorancis autoctonis talianis. 


CUMÒ SI VA IN... 
CJAMARE 
Cumò la leg e passe al esam de 
Cjamare e in câs di modifichis — 
probabilis — e tornarà in Sent. O 
sperìn che lis protestis, i articui 
sui gjornài e lis propuestis di 
emendaments a vegnin fatis vie pe 
discussion, no a robis fatis. E magari 


metintsi dacuardi cui sarts.... I 


di nò proponudis». 
Par Diego 

president de 

Comunitàts furlanis 


Navarria, 
Assemblee des 
«Il Senàt al 
à aprovat un test inacetabil. Une 
discriminazion fate e finide. No ai 
nuie cuintri la minorance slovene 
ma e je cuintri la Costituzion une 
disparitàt di tratament tra slovens e 
furlans. Su cualis basis si podaraial 
lâ indevant a sostignî la specialitàt 
de nestre Regjon?». 

E al repliche cun decision a 
«Nol à 


Juridiche e al fâs sgrisulà che il nivel 


Pegorer: nissune fonde 
di tutele costituzional dal furlan e dal 
sart al sedi plui bas di chel di altris 
comunitàts»; par Navarria la Cort 
Costituzional e à precisàt «che no je 
ametude nissune discriminazion tra 
lis dodis minorancis linguistichis 
tuteladis de 
Costituzion. E la difese di un dirit 


ricognossudis œ 


fondamental nol è propit, cemàt che 
al sosten Pegorer, fi di gno “empit 
personal veleitari e cualchi volte 
caricaturàl”, ma un dové che no ai 
nissun intindiment di gjavàmi». 
DiRome,lacoordenadoreregjonal 
di Forza Italia Sandra Savino 
e clame i parlamentàrs dal F-VJ a 
un front comun inte discussion su 
la riforme ae Cjamare, dulà che e 
sente tant che deputade. «Mi auguri 
che a Montecitori i parlamentàrs 
de Regjon si movin compats, lant 
di là dai confins di apartignince, 
par sostignî cun autorevolece un 
emendament che al corezila assence 
dal furlan inte riforme de Rai. Al è 
in zûc il rispiet di dut un popul che 
al Stat al à dispès plui dat che vàt». 
O starìn a viodi se par ché volte 
dutis chestis vôs si jevaran prime 
che i zûcs a sedin fats... E eè Dree 

11m Concors 
di Tescj pal Teatri 
in Lenghe Furlane 
de ATF: 
la consegne 
dai lavôrs pai 
31 di Dicembar 


Redazion 


ze 


Fondade intal 1987, la Associazion 
Teatràl Furlane (A.T.F.) e pues contà 
cumòsupluidi50compagniisiscritis. 
Fra i compits al è chel di valorizà a 
duc) i nivei il teatri furlan, stimola 
la scriture di tescj teatrài origjinài in 
lenghe furlane e produsi spetacui in 
lenghe furlane cun caratar formatîf 
cu la partecipazion des compagniis 
associadis. 

Propit in cheste otiche la 
associazion e bandìs il “Concors di 
Tesc] pal Teatris in Lenghe furlanis”, 
rivàt ae decime prime edizion, cul 
Jutori di ARLeF, Societàt Filologjiche 
Furlane, Ente Friuli nel Mondo. 

IL REGOLAMENT. I lavôrs a 
àn di Jessi inedits, mai presentàts in 
altris concors, no àn di Iesst mai stàts 
rapresentàts ni pandîts. A podaran 
Iesst di cualsisei gjenar (dramatic, 
di ridi, di caratar sacri, storic e vie 
indenant). No si acetaran traduzions 
di tesc] za scrits in altris lenghis. E 
je previodude ancje une categorie 
di concors di teatri pai fruts. Duc] i 
concorints a varan di mandA 7 (siet) 
copiis scritis a computer, segnadis 
cuntun sproc; non, cognon e recapit 
dal concorint si varà di metiju dentri 
di une buste sierade e segnade par 
fûr dome cul sproc. I tescj scrits dai 
autòrs che a son a stà intal forest a 
varan di vê in zonte un document 
che al testi la residence efetive; si 
varà di metilu inte buste cun dentri 
lis ggeneralitàts. Al è obligatori zontà 
ancje un CD-Rom segnàt cul stes 
sproc. 

Dut chest al varà di rivà chi de 
Segretarie dal Concors pal 31 di 
Decembar dal 2015. 

I PREMIS_ Al prin rivàt i van 
1.500,00 euro, pal secont 500,00 
(cinc cent); pal mër test di Teatri par 
fruts 500. Premi special de Jurie al 
mër test, almancul segnalat, di autòr 
che al sedi a stà intal forest. 

La Associazion Teatràl Furlane si 
risierve di publica o di fà publica 
une o plui oparis, fasint siei i dirits 
editoriài. I tescj, ancje chei no 
premiàts, no si ju tornarà indadr. 
La partecipazion al Concors e je 
libare e e compuarte la acetazion 
plene e cence cundizions di chest 
regolament. 

Par mandà i materiài o domanda 
ogni altre informazion, scrivi o 
telefona a la Associazion Teatral 
Furlane vie Manin 18 -33100 UDIN - 
tel. e fax 0432.510856 e-mail: info@ 


associazioneteatralefriulana.com Il 

LA PATRIE DAL FRIÙL 


GAELIC DI IRLANDE, o 

LA LENGHE SUPER TUTELADE iche sifeveleil gaelic Tu di une lenghe 
CHE E RISCJE DI SPARÌ: CUANT "10e nantes 
CHE IL “STATUS” NOL BASTE 


Radeschi, Dree Venier 





PAISSAÇ DI DUBLIN, G. PETRIE, 1831(WWW.LOGAINM.IE) 


Propitcuantchein Friûlsipresentave 
la ricercje sociolinguistiche sul ûs 
dal furlan, ae fin di Mai, in Irlande al 
è stàt presentât il rapuart “Update of 
the Comprehensive Linguistic Study 
of the Use of Irish in the Gaeltacht: 
2006-2011”. Il rapuart al studie l'às 
dal gaelic irlandés intal “Gaeltacht”, 
lis zonis li che si lu fevele tant che 
prime lenghe, che a son une part 
limitade de Irlande (viôt l'articul 
dongje, ndr). 

LA CRISI DAL GAELIC 

«Se si va indevant cussì, il gaelic 
nol sarà plui lenghe vive in 10 agns» 
al è il sevér judizi su la situazion 
che Conchùr 0' Giollagàin, un 
dai responsabili de ricercje, al à 
trasmetàt vie pe sô relazion al Celtic 
Sociolinguistic Symposium, ai 25 di 
Jugn. Il studi al è stàt coordenàt dal 
stes professôr Conchúr Ó Giollagáin 
de University of the Highlands 
and Islands e in Scozie cul jutori 
dal professôr Martin Charlton de 
Universitât Maynooth, universitât 
nazionâl de Irlande par cont dal 
Department of Community, rural and 
Gaeltacht affairs. 

Dai risultâts de ricercje, tra 10 
agns i feveladôrs dal Gaelic no saran 
plui la maiorance intal Gaeltacht 
lant viers la sparizion de lenghe in 
chestis zonis in pocjis gjenerazions 
di feveladôrs. Cun di fat, la analisi 
dai dâts e mostre che la percentuâl di 
erosion de comunitât gaelicofoniche 
intal Gealtacht no je diminuide 
rispiet al prin studi dal 2007, ma 
anzit il procès di sparizion de lenghe 
al è cetant acelerât. Te relazion Ó 
Giollagáin al sintetize lis criticitàts 
de situazion in 5 ponts: 

1. La diminuzion des personis 
che a fevelin irlandés tes zonis dal 
Gaeltacht eje in acelerazion e, cence 
cualchi intervent, e je destinade a 
puartà ae muart stesse de lenghe. 

2. H 


linguistiche tra i zovins, ancje che 


nivel di competence 
nassûts li, al è bas. 

3. Il faliment des agjenziis di 
supuart linguistic tal lâ incuintri 


a chês che a son lis necessitâts 
pratichis dai locutôrs e des lôr 
comunitâts. 


4. La dal 


sisteme educatîf che nol è bon di dâ 


inadeguatece 


impresc] bogns e inzornàts par chés 
che a son lis necessitàts di vué e di 
un mont in evoluzion. 

Ds La distance, simpri plui 
grande, fra lis pocjis comunitâts 
che ancjemò a fevelin l'irlandês e la 
politiche: lis declarazions di impegn 
dal Stât a son sintudis di forme e 
no scletis, e adiriture il Stât al ven 
calcolàt tant che un ostacul a chés 
che a varessin di Jessi lis azions 
cuintri la crisi da lenghe, aromai 
certificade. 


IL SNAIT DAL STUDIOS 
CHE NO SI VOLTE DI 
CHÉ ALTRE BANDE 

In sumis, il professòr O' Giollagàin 
nol sparagne bielis “tiradis” tal so 
“J'accuse”, mostrant une passion 
e un snait che al è stat definît dal 
Irish Times “A call to action”, 
une “clamade aes armis”. Secont 
lui la lenghe e ven vivude dal Stàt 
irlandés tant che dome simboliche e 
tradizional, une vision folcloristiche 
che no baste plui pe s6 sorevivence. 
Lisagjenziisparesemplinosonstadis 
buinis di alcà il nivel di competence 
linguistiche dai students, sei dal 
Gaeltacht che far, di mt che e reste 
une sorte di “lenghe folcloristiche” 
che a pene che si jeve il nivel no 
je plui buine di jessi doprade par 
cjamps plui specifics de vite, par 
esempli il mont dal lavôr. 

LA PERCENTUAL LIMIT 

Un dai dats che al preocupe di plui 
il professòr al è che l'us regolàr de 
lenghe tai contesc]j sociài al è ristret 
aes gjenerazion plui vecjis e che 
il numar di feveladòr regolàrs de 
lenghe intal Gaeltacht al è dome il 
67% de popolazion: secont i studiòs 
irlandés, sot di chest nivel la lenghe 
e cor il risi di no jessi plui “vive”. 
Tant par dî, il stes dat in Friûl al è 
ator dal 44%, dat cetant piés dal 
Gaelic, une robe che nus varès di 


fâ preocupà: nol è tant impuartant 
il numar di fevelants di un teritori, 
ma la lôr “densitàt”, parcè che dome 
un ûs continui de lenghe in duc] i 
cjamps e pardut il timp al pues 
permeti la sô sorevivence cence 
puartâ a une situazion di “semi 
fevelants”, anticjamare de pierdite 
de lenghe. 
LIS SOLUZIONS 
PUSSIBILIS 

Il professor al propon trê liniis 
vuide par une politiche linguistiche 
valide. Prin, une politiche di 
istruzion pal Gaeltacht che e siguri 
che il sisteme de scuele al faciliti i 
feveladôrs natîfs di gaelic. Un bon 
principi al sarès mola di assumi 
insegnants che no son corints par 
gaelic intes scuelis dal Gaeltacht. 

Secont, il disvilup economic di 
cheste realtàt, furnî finanziaments 
adats par Údarás na Gaeltachta 
tutele di 


chestis zonis) che al promôf ancje il 


(orghin principâl di 


disvilup economic di chestis areis. 
Cumò al opere cun mancul 20% dal 
so belanç a pet dal 2007. Údarás 
na Gaeltachta al à il potenziâl di 
gjenerâ invistiments intal Gaeltacht, 
permetint ai feveladôrs natîfs di 
restâ sul teritori. 
maniere 
grups 
socioculturâi dal Gaeltacht che a 


Ier, incressi in 


sostanziose la poie ai 
legjitimin e a stimolin i lôr membris 
a doprà la proprie lenghe mari. 
Grups sportîfs, struturis pe infanzie 
e avigniments sociài che a funzionin 
dal dut par gaelic e che in passàt a 
àn vùt tant sucès. 

A coment dal rapuart di O' 
propit 
delegat di Údarás na Gaeltachta al à 
vût dit “a son ancjemò tantis personis 


l'aministradòr 


Giollagàin, 


che la lôr lenghe di ogni dì al è il 
gaelic. La planificazion linguistiche 
e je un procès une vore complès e e 
pues vê sucès dome se e cjape dentri 
la comunitàt interie, il set6r public e 
il setòr privât, ducj lavorant insiemi 
pal supuart e la promozion dal gaelic 
intal Gaeltacht.” E 


Gaeltacht. lis “Isulis” 





IN NERI, LIS ZONIS DAL GAELTACHT 


Lis zonis de Irlande li che si fevele 
tantche marilengheilgaelicirlandês, 
prime lenghe uficiâl de Republiche, 
a son definidis cuntune peraule 
gaeliche “Gaeltacht”. A son une vore 
piçulis rispiet al teritori irlandês, e a 
cjapin dentri une popolazion di uns 
85.000 di lôr. 

A son stadis delimitadis tai agns 
Cincuante e a son protezudis dal 
Department of Community, Rural & 
Gaeltacht Affairs, dutuncul Ministeri 
pe Lenghe Gaeliche. Une sorte di 
“risierve naturàl linguistiche” in 
sumis, ma ancje cussì parfin tal 
Gaeltacht i locutòrs dal gaelic a son 
simpri plui in minorance. 

In dutis lis zonis dal Gaeltacht lis 
indicazions stradàls e i nons des viis 
a son scritis dome in irlandés (ancje 
se cheste sielte in cualchi câs e à 
provocàt fuartis polemichis di bande 
dai abitants, che la eliminazion dal 
inglês e prejudicarès il turisim). Il 
stes al val par documents publics 
e targhis memoreativis. Ma altris 
insegnis, tant che par esempli chés 
dai ristorants, a son al contrari cuasi 
dutis dome par inglés. 

Tal rest de Irlande, in dutis lis 
scuelis si insegne il gaelic inomag ae 
tradizion e ae ondade nazionalistiche 
che e à puartàt ae indipendence de 
isule intal 1921; ma intai agns 70 
l'rlandés al è stat gjavat far dai 
esams finài obligatoris. Di decenis, 
duncje, i arléfs a son obleâts a 
studià irlandês, ma a scuegnin da 
ràr dà une serie dimostrazion des 
lôr cognossincis linguistichis. 

Itescjdi dutis lis leçs avan emanâts 
in lenghe irlandese, che e fâs test in 
câs di ambiguitât. Inte prassi, però, 
chest nol ven aplicât. Pal plui, pes 
sentencis al ven consultât dome 
che il test inglês, e cualchi volte la 
redazion in irlandês e ven publicade 
dome intun secont moment. 

In rapuart al numar dai feveladôrs, 
la leterature irlandese e je une vore 
vivarose. A son diviers festivai e 
premis leteraris. Inte plui part des 
ediculis e librariis si puedin cjatâ 
libris in irlandês, ancje se metàts 
vie dispès intun cjanton separât. Il 
së Dree 


SETEMBAR 2015 


| IL COMENT | 


Il gaelic in Irlande al è un clâr 
esempli dal fat che tutelà dome il 
“status” di une lenghe nol sigure la sô 
sorevivence. Su la carte al è supuartàt 
legalmentri, insegnàt tes scuelis e 
scrit par ogni strade e cjanton, ma la 
sò vitalitàt e je tant plui basse di ce 
che e varès di jessi, considerant il so 
nivel di tutele. No si è rwât adore a fà 
cressi il “valôr strumentàl” de lenghe, 
ma dome il so “valôr simbolic”, ven a 
stài il “status” de lenghe. 

***]/ valér simbolic al è une vore 
impuartant, ma di bessél nol è avonde. 
Bisugne che la lenghe e deventi il fil de 
schene di une comunitàt linguistiche, 
il mier principàl pes  ativitàts 
economichis e sociàls. Se chest nol 
capite, la lenghe e ven rimplagade de 
lenghe matoritarie che e ven viodude 
tant che plui funzioni. 

***Par chel che al inten il rûl de 
scuele, il gaelic al ven insegnàt 
te scuelis e in ciertis st doprilu par 
imparà altris matertis. Une situazion 
diferente a pet di ché dal furlan, ma 
chest nol è suficient par contignî la 
derive linguistiche. Doi i problemis: i 
fruts a tachin masse tart a imparâlu 
a scuele, invezit a varessin dibisugne 
di sintîlu a fevelà te scune. Secont, 
la scuele no da masse impuartance 
che si impari ben la lenghe. Duncje 





st produsin “semi feveladòrs” che, 
deventàts gjenitòrs, i fevelin ai fruts 
par inglés. Ma soredut, il grant 
probleme al è che i arléfs che a saltin 
fûr de scuele no àn la pussibilitàt di 
doprà la lenghe te lôr vite lavorative 
e sociâl, stant che la sfere sociàl e 
economiche di Irlande e fevele inglés. 
***Une altre lezion di cjapà sù e je 
su cuâl che al è il rl di une lenghe 
minoritarie inte societàt. IL gaelic 
irlandês al conte une relative largje 
popolazion che lu fevele come seconde 
lenghe imparade in tarde etàt, e je 
ancje une vore preseade dai inteletuài 
di Irlande e un simbul di ereditàt 
cultural. No cate dutis lis misuris di 
politiche linguistiche, 1 marilenghe 
di gaelic intal Gaeltacht a son dome 
85.000 di lòr. Lis personis di chescj 
lûcs rurdi no àn timp di pensà a cetant 
biele che e je la lôr culture, ma a àn 
simpri plui bisugne dal inglês par 
sorevivi. In sumis, li che al è fevelàt in 
mit naturâl de nassite, il gaelic al sta 
murint. Par cuintri, e je deventade la 
lenghe simboliche dai inteletuài e dai 
nazionaliscj, che a fevelin inglés, ma 
che lu àn imparàt. E reste duncje une 
lenghe ‘“biologjichementri muarte”, 
ma ben conservade sot glace: une 
lenghe simboliche, un pôc come il 
latin talnestri passât.. ep Redazion 

Cuant che il paron di Terna 


i disè a 


Tibaldi: 


«Nissun mi à mai domandat 


di intierà |' 


eletrodot» 


Oscar Puntel 





TIBALDI INTUN DISSEN DI GIOVANNI DI LENA 


Al mande lis sôs bordadis vie 
comunicat stampe. Ancje plui di 
un scrit par dì: l'ultin, jessût ai 23 
di Avost, al è il numar 511. No lis 
mande a dî a di nissun, ma simpri 
“in mit franc, muse a muse”. E cuant 
che o finìs la interviste cuntun — gno 
malincàr - “viodarìn cemàt che e 
larà a finî cheste vicende”, al mende 
ancje me: “E no, e Je ore di finîle cul 
stan a viodi'. Il Friùl al varès di 
scomengà a pretindi alc di plui e di 
miòr par se stes. E finìnle cun chest 
ategjament dal restà a spietà”. Chest 
al è Alvedis Tibaldi, l'om di Porpét 
a cJàf dal Comitàt pe vite dal Friûl 
rural, cu lis bataiis tor dal Eletrodot 
Terna di Udin Ovest a Redipulie. La 
ultime e Je stade ché vinte denant dal 
Consei di Stàt, che cuntune sentence 
publicade ai 23 di Lui al à blocade 
la infrastruture, par un vizi di forme. 
Ormai, però, cuant che i pài a jerin 
za stàts plantàts e i cablis eletrics za 
stats tiràts. 

Cumò ce sucedial, Tibaldi? 

Al sucét che o stin lant indenant 
cu lis nestris azions. Nô o vin fatis 
une schirie di denunziis e esposcj 
in tribunal. Lis denunziis, in prin, 
dai contadins plui coragjòs e plui 
zovins, presentadis ae Procure par 
dispropriazion improprie des tieris, 
esercitade cun pressions di ogni 
sorte. Par nô nol è un probleme di 
eletrodot sì o eletrodot no. Al è un 
probleme di democrazie e di esercizi 
dal stàt di dirit, e su cheste linie nô si 
son movàts. O vin domandat ancje ai 
ministeris competents une indagjin 
interne e su plui fronts, dopo che 
che al è sucedît su ché linie di alte 


tension. 


Ce domandaiso? 

La demolizion dai tors tiràts sù in 
maniere ‘“furbe”, cjale tu... propite 
tant che si jere in spiete de sentence. 
Chest al è il pont. La decision dal 
Consei e ven cjapade ai 21 di Avrîl, 
ma e ven publicade in Lui: il 90% 
dai lavòrs al ven fat in chel arc di 
timp, svelts svelts, corint come 
danàts, purpàr di creà il “fat che al 
è fat”. E o zonti: cumò che a varessin 
di tirà jù dut, o ai za mandade une 
segnalazion ae Autoritàt pe Energjie 
par che Terna no fasi colà eventuài 
cosc] dal lavòr za fat o di dismission 
de linie in bolete. 

AI diseve di plui denunziis... 

O vin denunziat subite il 
compuartament di Terna che e à 
zuiade la carte de pòre: denunzie 
par procuràt alarme social, par vie 
che e continue a batile sul fat che 
a saressin stàts black out. Po o vin 
denunziàt la Rai par vê pandût 
ché gnove cence comentà e cence 
meti nissun dubi. Ma o vin subite 
denunziàt ancje il fat che Terna e 
lave indevant cui lavòrs e i abàs viers 
i proprietaris de tiere. 

Di ce abùs fevelial? 

Indi ai preparadis tantis di chestis 
denunziis: i càs di proprietaris che a 
vegnincJapàtspalnàsculis“imissions 
in possès”. Duncje, chesc] a restin in 
efiets proprietaris dal teren dulà che 
ti àn plantàt il pal, però 1 operaris e 
i assegnàts al lavor a jentrin come 
se e fos une lôr proprietàt e cence 
nancje visàti, e ché opare (il tor) e 
devente a caric dal paron dal teren, 
duncje tu âs di paià sore lis tassis, 
tu ti cjatis fra i pîts chescj manufats 
cun fondis di 300 metris cubics, 

no tu sâs nuie des conseguencis 
dal eletrosmog che tu âs sot di te. 
Nissun ti dîs ce che tu âs di fâ, lis 
precauzions che si àn di cjapà in fat 
di salût... no je cognizion di nuie di 
dut chest. Dut ce che o contestìn al à 
a ce fâ cun chestis azions opressivis 


dai 


podés concedîts su chest cantin. 


puartadis indenant abusant 
Cuntun espost ae Procure di Triest 
o ai ancje domandàt che la autoritàt 
judiziarie e valuti il compuartament 
de aministrazion regjonàl, che invezit 
di prudela i interès dai citadins e des 
aministrazions comunàls e à lassât 
fâ, e tal interès di Terna e à raziràt i 
parés dai siei stes uficis. 

Terna e dîs che e a gjavat 
vecjos implants e liniis che culì 
a passavin. Insome... e à netat 
il paisac. 

Intant la gnove linie, come che 
za sl pues viodi vué, e je cetant 
impatant... si le viòt di dutis lis 
bandis, in barbe al concet di paisag. 
Po dopo, che Terna e vedi butàt jù 
altris liniis, al va sclarît che si tratave 
di struturis che a varessin stadis di 
jessi dut câs butadis jù, par vie che 
no jerin plui dopradis. Te cjalderie, 
al è finît ancJe un altri colegament 
che Terna e fevele come se al fos so, 
ma che pal vêr nol è so: si trate di fñ 
e pài des FFSS: e al è dut di viodi 
cemft che e larà a finî. Po dopo cuant 
che si fasin cierts confronts, al sarès 
plui coret meti sul stes plan liniis di 
potence ecuivalente, o almancul cun 
funzionalitàt compagne. Chi si fàs un 
confront fra tors di potence dal dut 
divierse. 

E sul pericul dal black out? 

Ma vonde con cheste bale! Cun 
ce che o produsìn in Friàl-VJ, tu 
daressis la corint a dut il Nordest. O 
vin une centràl Edison che e je ferme, 
e che cuant che e ven impiade, se e 
va ben, e prodûs il 20% di ce che e 
podarès. No nd vin dibisugne. 

Di dute cheste vicende, ce i daie 
plui fastidi? 

Jo no mi sei fat mancjà nuie 
in cheste bataie. O soi lat ancje 
a Milan, cun doi contadins, par 
incuintrà Luigi Roth, il president di 
Terna Spa. Al à fat riva dut il staff 
di Rome, e nus à ricevàt. Alore jo i 
ai fate la domande secje: “Parcè in 
Piemont, une linie eletriche simil di 
190 km la metés sot tiere e in Friûl 
o volés plantà lis tors? Parcè no le 
soteraiso ancje chi di nô?” Lui mi à 
cjalàt tai voi e mi à dite: “Parcè che 
nissun mal à domandat!”. Al è in chel 
precîs moment che jo mi soi sintàt 
un co***, CJapàt pal nàs di ducj i 
partîts politics che in cierts câs o vevi 
ancje sostignàt pes lôr posizions. Isal 
ce che si meritìn? Jo di dute cheste 
cuistion o fàs prin di dut une cuistion 
di dignitàt des popolazions ruràls dal 
Friûl e di dignitàt dal Friûl, par chest 
o continui a domanda il rispiet de 
legalitàt e dal stat di dirit. 

Ce conseguencis aie puartat 
cheste sentence? 

Un eletrodot simil al nestri jenfri 
Lombardie e Svuizare al è stat blocàt, 
subite dopo la pronunzie dal Consei 
di Stàt. Biadelore che cualchidun si 


è sveàt.Il 

A Curcuvint al va 
indenant il progjet 
Une bibie sot il cil' 


Marta Vezzi 






UN PARTICOLAR 
DI «IL BON 
SAMARITAN» 


Ai 12 di Avost e je stade screade la 
"vie di Marie": dîs oparis (siet fatis 
cuntune particolâr tecniche di afresc 
dal artist Paolo Orlando, dôs de 
Scuele dai Mosaiciscj di Spilimberc 
e une in spiete di Jessi tramudade in 
opare musive) a son stadis metudis 
intes fagadis di ancJetantis cJasis dal 
paîs di Curguvint Disore. 

PRESENTAZION 
PARTICOLAR_La 


si è disvolucade Tür in maniere une 


presentazion 


vore particolar: une procession cun 
prime e ultime tape te place de Pléf 
di Sant Martin; denant di ogni opare, 
che e mostre un episodi significatîf 
de vite di Marie, la benedizion, la 
leture di un toc dal vanzeli e une 
riflession curte di pre Claudio Como. 
Tal moment di polse denant a ogni 
icone, lis comunitàts invidadis 
(Resie, Liussàl, Salin, Ravasclét, 
lutiz di Codroip, Trep, Peregrinatio 
Mariae, Sudri e Paluce) a àn fat un 
cjant marian carateristic de proprie 
tradizion liturgjiche. Dut il percors al 
è stat involuçât dal cjant des litaniis 
de Madone cu lis vecjis melodiis 
cjantadis de Onorande Compagnie 
dai Cjantôrs di Curguvint. 

PAÎS IN FIESTE Il paîs di 
Curguvint si è vistît di plante Tor 
a fieste: dutis lis viis son stadis 
decoradis cun brenis di peg e rosis 
di stagjon, propit come cuant che e 
passe in procession la Madone di 
Avost. 

La vie di Marie e je un engt 
percors che si unìs ai grancj 
mosaics che a pandin "Dîs moments 
fondamentài de storie de salvece", 
il “Bon Samaritan” tal municipi, 
duc realizàts de Scuele Mosaiciscj 
di Spilimberc su dissen di Paolo 
Orlando e dongje il grant mosaic in 
ceramiche dal "Judizi universal" di 
Michelangelo, screàt ai 17 di lui. 

Une biele cjarte zuiade dai 
Cirubits par cui che nol pues lâ 
a Rome par viodi cheste opare 
impuartante; cumò si le pues viodi 
propit a Curguvint, in Vie de Vicinie 
a pôcs pas dai "Citàrs" indulà che 
tor il 1750 fin al 1882 e esisteve la 
fabriche di ceramichis. Cu la arzile 
cjapade sù in Gjai di Mieg a vignivin 
fats vas par ogni sorte di necessitàts, 
pilis de aghe sante, curnîs, cops e 
planelis che a vignivin vendudis 
ancje fàr dai confins dal paîs. Alc di 
chei creps si puedin inmò viodi su 
pe façade esterne de vecje cjase: une 
biele crucifission cun Sant Zuan, il 
Spiritussant cun doi agnui, il Crist in 


cròs e la Madone. 


LA FOTO E IL MOSAIC 
Ceramiche dai Citàrs peade a strent 
cu la opare di Michelangelo: di fat, 
la fotografie a risoluzion altissime de 
opare origjinàl inviade diretementri 
(cun ducj i permès) dai Museus 
Vaticans e je stade tramudade 
cuntune tecniche particolàr suntun 
grant mosaic (5,10 x 5,70 m), format 
di piastrelis in ceramiche e sistemat 
su pe parét di une cjase. 

Dut chest al fâs part dal progjet 
"Une bibie sot il cîl", volàt e puartàt 
indevant de Parochie di Sant Martin 
Vescul di Curguvint, de Arcidiocesi 
di Udin, de Aministrazion ComunaAl 
e des associazions dal paîs. 

Il progjet, che al sta movint i prins 
pas, al intint meti in contat, midiant 
da la art, crodints e no crodints 
cuntun test unic fondamental pe 
civiltàt ocidentàl, ven a stài la Sacre 
Scriture. 

Lis oparis a àn fatis plui bielis 

diviersis cjasis dal paîs, dantjur 
plui lusòr e zontantsi al patrimoni 
architetonic, culturàl e storic 
ancjemò ben conservàt te pigule 
comunitàt. 
UNE IDEE PAL TURISIM_ 
Dongje dal valòr spiritual, la idee e 
vûlmeti in moviment, in cheste pigule 
realtât di mont, un turisim religjôs/ 
culturâl in grât ancje di puartâ 
cualchi benefici di caratar economic. 
Piçulis robis, ma impuartants pe vite 
di une comunitât. 

Il progjet al previôt di slargjâsi 
inmò tes viucis dal paîs, svilupant 
temis e tecnichis diviersis, cun mans 
di artiscj cognossûts e no, dut par dà 
vite a percors di formazion umane, 
culturâl e spirituâl. 

Za di cumò la int e rive par curiosâ: 
lis puartis son simpri viertis in chest 
paisut di mont par lâ a scuvierzi jenfri 
lis gossis lis bielis oparis poiadis su 
pes cJasis di Curguvint. Pardabon 
"Une bibie sot il cl"? 


Bu SGRIFE 

JANU AAYAN 

Ti pareve che e jere la freadure sot: 
pe prime volte la scuadre di balon dal 
Udin e fâs riferiment al Friûl fasint la 
maie di risierve cui colôrs zâl e blu de 
Patrie. Pecjât che dopo e cîr di tirâ 
vie il non “Friuli” dal stadi, metint 
chel dal sponsor. Di bande nestre us 


sigurìn ducj che no vin intenzion di 


cambiâ il non dal nestri gjornâl in «La 


Patrie Dacia». 

In Cornualie 
tabelis 
bilengâls 
tes stazions 
di polizie: 
cuant che 
la politiche 
linguistiche 
€ pues Jessi 
“a cost zero” 


Internazionalitari/ 


Redazion 


CORNUALIE DIFUSION 
DE LENGHE 


PLUI ` 
FEVELAT 


Ľan passat 2014, la Cornualie e je 
deventade une “nazion costitutive” 
dal Ream Unît di Gran Bretagne. 
Ché che fin pòc timp fa e jere une 
semplice regjon, e à cuistàt il status 
di component dal Ream Unît tant 
che 1 scozés, 1 galés e 1 irlandés. Par 
cumò, il ricognossiment nol à puartàt 
a incressi l’autoguvier de Cornualie, 
ma al rapresente un ricognossiment 
impuartant e par chest la gnove e jere 
stade saludade cun sodisfazion sei 
dai grups impegnàts intal promovi 
la lenghe e la identitàt corniche. 


TUTELAT ANCJE... UN 

Alc si tache a fà e cussì e je rivade 
la notizie che inte gnove stazion di 
polizie di Truro la segnaletiche 
e je dute bilengal. Cundut che a 
fevelà come prime lenghe il cornic 
al sedi mancul dal un par cent de 
popolazion (1%), la direzion de 
polizie e à decidàt che in dutis lis 
gnovis stazions dal cuarp la lenghe 
corniche e varà di cjatà intai segnài 
visîfs la stesse dignitàt di ché inglese. 
Par chel che al rivuarde invezit lis 
stazions za in vore, la segnaletiche e 
deventarà bilengaàl a man a man che 
si proviodarà ae sostituzion natural 
des tabelis. 

Unemisuredipolitichelinguistiche 
par rispietà 1 dirits des minorancis a 
“cost zero” che si podarès fà buine 
ancje in Friûl: un cartel scrit in dôs 
lenghis al coste tant che un scrit 
intune lenghe. i 





Une Storie locâl e esist e no je minòr 
parcè che e je la vôs di un canton di 
mont. Igor Londero al è un di chei 
che a àn provàt a mett adun un di 
chei mosaics che i plui no cognossin, 
no par colpe lòr ma parcè che un 
sisteme “cultural” nol à volontàat di fà 
cognossi. Il sé libri “Pe sopravivence, 
no pe anarchie” al conte cemft che 
la int dal borc di Gôt di Glemone e 
vedi, prin dai sorestants di chenti e 
di difàr, cjapàt in man la situazion 
dal dopo taramot dal 1976. Cussì o 
scuvierzìn il mont des tendopolis e 
dai grups di coordenament, indulà 
che la int e provave a dà vite a une 
forme gnove di democrazie dal bas. 

Il lavor di Igor al è stàt includût 
dal Istitàt Treccani tant che element 
rapresentatîf di chel timp pe nestre 
tiere. Stant che a Setembar al è 
l’inoval de seconde scjassade dal 
Orcolat dai 15, e l’an che al ven si 
fasin 1 40 agns dal taramot, o vin 
volût sintîlu. 


Intant, cui séstu in pocjis 
peraulis... 

O soi nassût un an e une dì prime 
dal taramot, in Gôt, a Glemone. Dopo 
il liceu classic a Tumieg o soi lt a 
Triest a studia storie. E cuant che 
o ai scrite la tesi che e fevelave de 
esperience dal taramot in Gôt, o vevi 
tal cjâf che no sarès stade dome un 
tesi di lauree, ma che l'argoment al 
meretave plui timp e lavòr. La tesi e 
je stade premiade de Regjon come 
mër tesi di caratar local dal 2004- 
05, ma intant o ai lavoràt trê agns 
in fabriche. Giorgio Ferigo che le à 
vude tes mans mi à segnalat ae Forum 
di Udin e o ai cjatàt un editòr. Lis 
primis telefonadis cun lôr lis ai fatis 
tes polsis di vore tal Prosciuttificio 
Sandanielese. Mi sieravi tal bagn 
par podé stà cuiet e o telefonavi ae 
bravissime Norma Zamparo, che o 
pues dome che ringraciàle. 

Intal Mai dal 2008 al è iesst 
il libri «Pa sopravivence, no pa 
l'anarchie». La facende e je partide 
planc ma dopo al è stàt compràt di 
tante int che lu cjatave dal gjornalàr, 
ma al vignive let ancje tes academiis, 
ancje in gracie de biele prefazion di 
Remo Cacit. In Avost mi soi dit che 
o o murivi in fabriche o o tentavi alc 
di gnûf. Cussì o ai molât un contrat 
a timp indeterminàt e une rate di 
coleghis che ur volevi ben e o ai 
tentàt la vie dal dotoràt. Ben o mâl, 
tra dotoràt e co.co.pro., a son 6 agns 
che o tiri indevant cussì, organizant 
ricercJis e cunvignis. 

La storie local e reste la mê passion 
e o varès voie di lavorài ancjemò. Il 
moment però al è trement. 

Parcè astu tacat a scrivi il libri/ 
tesi "Pa sopravivence, no pa 
l’anarchie"? 

Cuant che o ai dit ae professore 
Anna Vinci l'argoment che o vevi tal 
cjâf mi à dat dal mat. “Ce vuelistu 
cjatà?” e soredut “A cui vuelistu 
che i interessi?”. Ma stant che e je 
une professore tant brave mi à dade 
fiducie. Jo o soi partît de intuizion di 
un vueit storiografic tra la memorie 
de tragjedie e la celebrazion de 
tar 


ricostruzion. L'"ntuizion che 

Storie dal taramot 
platade, Igor Londero: 
“La storiografie 









e varès di jessi 





par drecà tuarts” 


Mauro Della Schiava 


pôcs mês tra i doi taramots a fossin 
vignudis fûr robis che a contàlis si 
rivave a cJacarà di lidrîs che a rivavin 
fintremai tal plui atavic substràt da 
nestre culture, e tal stes timp dal 
mt che chestis lidrîs si messedavin 
cu la contemporaneitàt (dal Vatican 
II al '68 libertari e socialist, de 
emigrazion al “Modello Friuli”). 
Culture nestre che po e je la culture 
internazional leade ae tiere: nol è un 
câs che la citazion che e à il puest di 
onôr tal libri e je cjapade di “Cristo 
si è fermato a Eboli”, un libri che 
come chei di Carlo Ginzburg al à 
profondementri ispiràt il gno lavòr. 

Jo o soi dentri te prime gjenerazion 
che no à memorie direte dal taramot. 
Duncje la prime che si pues svicinà a 
chest argoment cu la juste distance. 
Tal stes timp, si pues dî che ciertis 
robis ti jentrin dentri tal lat de mari. 
Al è un pôc come se cheste storie e 
fos simpri stade dentri di me. 

Ciert che un lavòr impuartant al è 
stat il riordin dal Archivi Gubian fat 
di Matteo Ermacora. Cence di chel, 
no cròt che o varès cumbinàt nuie. 


Ise une storie cognossude, 


pandude? 
La int e conte simpri des oris, dai 

minfts, ancJe dai seconts subit dopo 
la scosse di taramot e lis istituzions 
a contin soredut de ricostruzion. 
Tes tendopolis invezit al è sucedît 
alc dal dut estrani a lis istituzions e 
paradossalmentri dal dut “normal” 
pe int. E duncje al è stàt un pôc 
dismenteat. Jo a ai fat soredut 
intervistis ae int de borgade e, come 
che spes al capite, e je la domande 
che e gjenere il procès dal ricuardA. 
E il mecanisim al partìs a lavine. 
No dome lis intervistis a finivin in 
cantine dopo vê studat il regJistradòr, 
ma a insedavin un mecanisim di 
memorie che al lave indevant par 
més in cjase dai testemonis, tes 


arc 
DI SANT MARC 

A REMANZAS IL PRIM CENTRI ESTÎF 
IN LENGHE FURLANE 

Dai 24 di Avost ai di 4 di Setembar 
Sportel pe Lenghe Furlane dal Comun 
di Remanzas cu la poie de ARLeF a 
an organizat il Centri Estîf in lenghe 
furlane. Lis iniziativis a son stadis fatis 
pai fruts dai 6 ai 10 agns e pai fantats 
dai 11 ai 13 agns. A ‘nd volaressin di 


plui! 

ostariis o pe strade. O ai te sachete 
un puarte clàfs di arint che mi àn 
regalat doi dal borc, cualchi mês 
dopo la lôr interviste. O crôt che lis 
mês domandis ur vedin tornàt indaûr 
ricuarts maraveòs che però in ché 
volte no àn vat il timp di capî, di 
rielaborà. 

Dopo che al è jessût il libri, al à vût 
un grande difusion, cun recensions 
tai gjornài e intervistis pe radio. A 
Glemoneasonstàts vendàts centenàr 
di libris ae int comun: insome, al è 
Jentràt tes cjasis di tanc] di lôr. 

Dopo al à tacât a zirà ancje tes 
academiis. Mi àn clamât a cjacarà 
a Rome plui voltis, a Napoli, a 
L'Aquila. Il motîf dal interès al 
jere sedi leât al ûs che o ai fat de 
storiografie oràl, sedi al teme in se 
che al è un grum sintàt e pôc studiàt. 
Parcè séstu stat sielzùt dal Istitàt 
de enciclopedie taliane? 

Un libri al viaze e ti fâs cognossi 
ator. O soi jentrât tal zîr dai storics 
che a doprin la storie oràl. Mi àn 
clamât a Napoli a une cunvigne 
internazional, e po mi àn domandat 
un saç su chest intervent pe riviste 
dal AISO. Int di chel zîr li e à cJapàt 
in man il progjet de Treccani e mi à 
contatàt. 


Ce contribùt crodistu che al 
puedi da ae storiografie de 
nestre tiere e int? 

Cheste e Je une domande che 
mi met aviliment. La int dispès si 
interesse di storie dome tant che 
ripàr di un presint che e refude, par 
nostalgjie. A vuelin cartulinis dal 
vecjo Friàl cu lis feminis in neri 
che a cJolin la aghe te fontane cul 
buing. Invezit la storiografie che e va 
a sbisià tes plalis par contà il presint 
e interesse un grum di mancul. Un 
dai temis dal libri sul taramot al è 
ancje il rapuart tra i studiats e la int, 
e jo mi sint simpri fàr puest in dutis 
dôs lis categoriis. Mi sint Tür puest 
tra i professorons fîs di professorons 
(jo fi di muredòr e nevét di contadins) 
ma ogni dì in fabriche cualchidun 
si svicinave par dîmi “cun dut ce 
che tu âs studiat, ce fasistu chi?”. 
Par me al varà simpri plui valòr il 
puarteclaàfs regalàt dai borghesans 
che un sag su la Treccani... ma la 
Treccani e paie! Ancje cuant che mi 
soi ocupàt di storie de ricercje, ce 
che mi interessave al jere il rapuart 
tra inteletuài e int intune epoche, 
agns '40-'50, dulà che un studiàt 
nol veve di vergognàsi di savé alc, 
come vuòè. 

O varessin di lavorà su chest: 
fa capî a la int che nol baste lei 
Wikipedia par operà une ernie, e 
alore nol baste vê Facebook par jessi 
sienziâts sociài e fevelà di imigrazion 
o di macroeconomie. 

Parmelastoriografie e varèsdi]essi 
une arme par dregà tuarts, par corezi 
eròrs, ma mi capite di pensà che ogni 
tant al bisugnarès dismenteà par tirà 
indenant, come che lis feminis a 
dismentein i dolôrs dal part. Magari 
se Diderot e chei altris a vessin 
savàt di Robespierre a saressin lâts 
a Jemplasi di vin te ostarie, invezit 


che tacà la enciclopedie.. E 

LA AMAZON CJARGNELE Fletrodot: nissune posizion 

Si clame www.risparmioservito.it la 
gnovefrontieredaiservizisadomicili 
in Cjargne. Un sît internet dulà che 
i citadins dai 28 comuns a puedin 
sielzisi 1 prodots che a vuelin e po 
dopo ur rive la spese diretementri 
in cJase tal zîr di 24, massim 48 
oris. La idee i è vignude a Ottorino 
Faleschini che al è cognossàt par 
jessi il sindic di Paular (e une volte 
ancje assess0r provinciàl pe mont) 
ma che cheste volte al va incuadràt 
tant che imprenditòr tal setôr dal 
cumierg. Faleschini al à volut 
proponi intune dimension local ce 
che Amazon, il negozi online plui 
nomenàt intal mont, al à tacat a fâ 
tes grandis citàts. Cjariàt sul web, 
il sît al ufrìs miars di prodots, a 
presits competitîfs, de verdure ae 
cjar, dal pes ae paste al vin, ma 
no dome. Si pues decidi ancJe di 
comissionà servizis di lavandarie 
e di stirarie, paiament di boletis, 
ricjariis di celulArs e manutenzions 
de machine. 


I OBIETÎFS DI FONDE 

Tré 1 obietîfs che a fondin il 
progjet: rivà a dâ servizis pe int 
di chei paîs dulà che nol è restàt 
plui nuie, e in Cjargne a ’nd è un 
grum; dà une oportunitàt in plui a 
cui che par problemis di lavôr nol à 
timp di lâ al supermarcjt, e garantî 
une vetrine online par chei prodots 
dal agroalimentàr dal teritori che 
a vuelin espandi il lôr marcjat. 
Pal moment, la societàt creade di 
Faleschini - che e à tant che base 
logjistiche il comun di Damr, ma 
la prospetive e je ché di svilupà il 
servizi ancje in Valcjanal e Cjanal 
strenzi 


des 


valadis de Cjargne, si fâs fuarce 


dal Fier -, e Je rivade a 


aleancis cun vot impresis 
cuntun person di sîs personis che 
a son destinadis a cressi cul lâ dal 
timp, e il sisteme di consegne de 
spese (fat midiant di corîrs o miegs 


de dite) al è stàt pensât in maniere 


che nol incidi masse sul presi dai 


prodots (che duncje a puedin rezi 
la concorence) e che al client i 
costi sigàr di mancul che cjoli la 
machine e, par esempli, movisi des 
frazion al cjàf lûc o a Tumieg. 


INTERNET A MISURE 
DI ANZIAN 
Cualchidunalpodarèsdomandsi 
cemàt che dut chest al puedi 
des 


personis anzianis che cun internet 


lâ incuintri aes necessitàts 
no àn un biel rapuart. Prin di dut, 
bisugne dî che in plui che cul 
computer i ordins si puedin fà ancje 
par telefon. Par chest, Faleschini 
al sta lavorant in acuardi cui Cral 
che a son anc]jemò vierts in cualchi 
Dieg, Cleulis, 


.) in maniere di creà 


borgade (Liussdl, 
Rualp e Val.. 
grups di acuist che a puedin puartâ 
vantaçs aes personis dal paîs, 
che duncje a varessin un pont di 
riferiment fisic dulà lâ a ordenâ o 
ricevi la spese o cjatâ diretementri 
i gjenars di prin consum (pan, lat, 
vueli, sâl, e v.i.). Al moment dut il 
progjet, fat partî a metât dal mês 
di Avost, al è 


e al sarà screât uficialmentri ae fin 


in fase sperimentâl 


dal mês di Setembar. Une altre idee 
che Faleschini al volarès introdusi 
gradualmentri, e je ché di integrà il 
sisteme de consegne de spese ancje 
cuntune formule di car-sharing, 
ven a stài che un viag di lade pe 
consegne de spese, al pues deventà 
tal stes timp un viag di tornade par 
compagna cualchidun che se no 
al dovarès spietà la prime corse 
utile de coriere di linie. “Te nestre 
tiere — al conte Faleschini — no je 
vere che dut al sta lant a murî, e 
je ancjemò sperance, baste tiràsi 
sù lis maniis, colaborà, sfrutà la 
tecnologjie e no butàsi simpri jù. 
Tai nestris paîs o vin ancjemò une 
cualitàt de vite invidiade di tancj, 
nus sta a noaltris tornàle a rindi 
buine a nivel di servizi”. E 





no cessin 





Ale di bon, soredut di bande dal 


privât, al nas. Ma tal stes timp, il 
nivel dai servizis publics in mont al 
continue a peiorà di mês in mês. E 
a ogni pigul segnal di sperance (il 
sportel pe justizie che la Reggon e je 
rivade a fà tornà a vierzi a Tumiec), 
a saltin far altris trê di disconfuart. 
Lis Puestis, par esempli, no vuelin 
smetile di bastonà i lôr utents. 
Dopo vê confermat par Setembar 
lis sieraduris dai sportei di Tierg di 
Tumieg e di Ospedalet di Glemone, 
in plui de riduzion di orari di chei 
di For Disot, For Disore, Dimpeg e 
hesie, cumò a son rivadis ancje a 
otignî di consegnà la pueste ogni doi 
dîs. Ricuardìnsi che dal 2010 dome 
te mont e te pedemontane dal Friûl 
si son tiradis jù lis sierandis di ben 
17 uficis postài e in altris 28 si son 
taiadis lis zornadis di viertidure. La 
diriggence de societàt - che si à di 
visàsi che e je stade privatizade ma 
che e Je simpri sot de ale dal ministeri 
de Economie — e fâs savé che e sarà 
la tecnologjie a permeti di superà 
i problemis. Pecjàt che in Cjargne 
si sta spietant ancJjemò che internet 
al cori a une velocitàt decente (in 
cuindis comuns plui dal 80 par cent 
de popolazion nol pues utilizà la 
bande largje) e che i celulàrs a cjapin 
ben il segnal dapardut. I 9è D.Z. 


radical Iperambientaliste, 
ma dome considerazions 
e Indicazions di sintimen 


Roberto Muradore Segretari 

La CISL di Udin si è 


lavèr e di economie reàl, soredut di 


è interessade di 


manifaturîr, ancje cuant che masse 
politics, sindicaliscj e imprenditòrs 
a jerin inceàts de new economy, 
E à ribatàt 
in maniere ossessive, e lu fâs ore 


gnûf “soreli dal futàr” 
presint, che il sisteme produtîf 
provinciaàl e regjonal al va difindàt 
e rilangàt costruint un contest di 
riferiment ancje local che al judi e 
chenolcomplichilavite aesimpresis, 
cemût che masse dispès al sucét. 
Chest parcè che i fatòrs competitîfs 
son fondamentài 
Lis 


impresis, di fat, a àn sucès prin di 


di contest a 
pe riessude di une aziende. 


dut par capacitàts propriis ma ancje, 
in part consistente, par resons a lôr 
esternis. 

E esiste e je basilar ché che i disin 
competitivitàt di sisteme. Dai tancj 
e cognossfts fatòrs competitîfs di 
contest la infrastruturazion, material 
e imateriâl, indi je une componente 
decisive. Secont ciertis stimis, un 
adeguament des infrastruturis al 
puartarès cun se, intal arc di une 
desene di agns, un aument di cirche 
il dodis par cent dal PIL nazionâl. 
Al va fissat, però, cualis oparis a 
vedin pardabon un sens e une utilitàt 
sistemiche e cualis che a sedin dome 
che un afâr pes lobbies dai costrutòrs, 
cence ufrî nuie e, anzit, gjavant aes 
comunitàts e ai teritoris coinvolts. 
Une volte aciertade la utilitàt di une 
opare, cheste e va costruide intal mût 
plui sigûr e che al impate mancul 
pussibil, doprant lis tecnologjiis 
plui inovativis. Al è necessari che 
i procès decisionâi che a rivuardin 
lis infrastruturis a sedin tâi di cjapâ 
dentri pardabon i sogjets sociâi, 
economics e istituzionâi che si cjatin 
intes areis coinvoltis fin dal principi, 
dal studi di fatibilitât ae progjetazion 
e ae programazion. Fâ partecipâ 
e responsabilizâ par fâ in mt che 
la proteste di pôcs no impedissi la 
realizazion di oparis necessariis, ma 
ancje par fâ sì che la opare e sedi 
pardabon utile e ancje rivuardose 
des teritoris. 


Comunitàts e dai 

Proceduris seriis e ciertis ancje par 
fa in mt che lis decisions c]japadis 
no puedin jessi metudis simpri in 
discussion. Intal càs dal eletrodot 
Redipulie-Udin la CISL di Udin, 
duncje la CISL de aree interessade, 
e je stade cJapade dentri dome intal 
Jugn dal 2012, prime dai Sindics e 
dopo, in maniere masse svelte, de 
Regjon. Al è ancje par esperience 
direte, duncje, che la CISL di Udin 
e sosten che il metodi, cuant che e 
je in bal la costruzion di une grande 
opare, alè impuartant cuasi tant che 1l 
merit. Une procedure, al va sotlineàt 
di gnûf, che e sedi impuestade a un 
ràl efetîf di ducj i atôrs. Cussì nol è 
stàt, almancul pe CISL di Udin. 
Intal 
precisazions. 


merit, dome  ciertis 
La CISL di Udin no 
je contrarie al eletrodot, ma a chest 
gjenar di eletrodot parcè che al 
impate masse. E si viòt! Covential par 
razionalizà e meti in sigurece la rêt 
eletriche regjonal? Al covente prin 
di dut a Terna par deventà simpri plui 
une imprese di nivel european. Chest 
al è un obietîf plui che condivisibil. 
Ma al va precisat, par amôr di 
veretàt, che in Friàl-V.J. di energjie 
and è a suficience e che l'eletrodot 
nol puartarà nissun benefici di presit 
de energjie ai citadins e aes impresis 
locâls par vie des normis europeanis 
coercitivis su la concorence. Si 
varès di interogàsi, dopo, sul parcè 
che - cundut dai tant sbandieràts 
problemis di manutenzion e di plui 
servitàts - si puedin costruî eletrodots 
intieràts in dut il mont, fale in Fridl. 

Al è indiscutibil, 
Agalariis Bertoli-Safau, 


infin, che lis 
tant che 
ogni aziende energjvore, a vedin 
un bisugn assolàt di ciertecis in 
fat di continuitàt di provision e di 
impegn di potence eletriche. Cheste 
dibisugne, però, no scuen par fuarce 
Iesst sodisfate propit di un eletrodot 
aeri. 

De bande 


in definitive, 


de CISL di 


nissune 


Udin, 
posizion 
radical iperambientaliste, ma dome 
considerazions e indicazions di 


assolàt sintiment. E 

| Slovenie 


Daspò di un an dificil 
il turisim sloven 
al cres Intal 2015 


Tjaša Gruden 





Il turisim sloven al varès di jessi 
un dai setòrs clàf pe economie, ma 
al à dal sigàr ancjemò margjins di 
disvilup impuartants. In Slovenie 
dal sigàr no mancjin lûcs di interès 
turistic che a risaltin in diviersis 
classifichis dal setòr. Par citànt 
dome cualchidun, in plui de capitàl 
Lubiane, Bled, Bohinj, la grote di 
Postumie e lis grotis di Skocjanske, 
la stesse Val dal Lusing... (pai 
interessàts a son disponibilis lis app 
par smartphone e tablet »Slovenia's 
Top 50« e »Slovenia's Top 100«, 
ndr). Il setòr turistic, dopo un 2014 
deludint, alè tornata cressi: il numar 
di turisc] tai prins sîs mês dal 2015 
al è aumentàt a pet dal stes periodi 
dal 2014 dal 9,6%, intant che il 
numar di cui che si ferme a durmî al 
è cressût dal 6,6%. Il 65% di dutis 
lis visitis turistichis e il 60% des 
permanencis pe gnot a son stàts fatis 
di forescj, che il lôr rivà in Slovenie 
tal prin semestri al è aumentat dal 
10,3% a pet dal 2014 (i visitadòrs 
slovens a àn invezit fat regjistrà 
un aument dal 8,5%). I marcjàts 
foresc] plui impuartants dal turisim 
sloven a nivel semestral a son Italie 
(17%), Austrie (14,1%) e Gjermanie 
(10,4%), po dopo avegnin Cravuazie, 
Serbie, Gran Bretagne e Russie. Tra 
lis destinazions preferidis i centris 
termài, e po dopo i comuns di mont, 
il litoràl e Lubiane. 


INCRESSITE CONFERMADE_ 
Ancje i dats dal Ufici di statistiche 
statàl sloven pal prin semestri dal 
2015 al somee che a confermin lis 
previsions di cressite dal World 
Travel & Tourism Council (WTTC) 
che al à analizàt i dâts de industrie 
turistiche e butàt jù il rapuart su la 
impuartance economiche dal turisim 
tai singui paîs. Pal 2015 al à cjapàt 
in esam 184 paîs dal mont. Secont il 
WTTC, il setôr turistic sloven cun dut 
il so indot al varès di contribuî cuasi 
al 13% dal Pil sloven (mancul dal 
4% se si considere dome la industrie 
turistiche), dant di lavorâ a 31.500 
personis (il 4% di ducj i ocupâts 
slovens) inte industrie turistiche o 
104.500 personis considerant ancje 
l'indot (13,1%). Daûr dal rapuart 
dal WTTC, la Slovenie e je al 
setantesim sest puest par chel che 
al inten la impuartance dal turisim 


pe economie e al sessantesim tierç 
puest par chel che al inten il contribût 
dal turisim al Pil. No mancjin dut 
câs altris pussibilitâts di disvilup. 
La Austrie par esempli si cjate al 
vincjesim, o ben al cincuantesim 
novesim puest tes dôs classifichis 
nomenadis in precedence, la 
Cravuazie al cincuantesim cuint e 
al decim novesim puest (daûr dal 
WTTC la incidence dal turisim sul 
Pil cravuat e sarà dal 12,5% o dal 
26,6% considerant ancje l'indot). 
Di chê altre bande, sedi la Austrie 
che la Cravuazie a àn invistît inte 
promozion turistiche risorsis cetant 
plui impuartantis. Intal 2013 la 
Cravuazie e à „spindût“ 32,3 milions 
di euros e la Austrie 50, intant che 
la Slovenie e à destinàt ae promozion 
turistiche (tal 2014) 5,5 milions di 
euros; chest an invezit, graciis ancje 
ai fonts europeans, 9,8 milions di 
euros. 


RINOVAMENTORGANIZATIF_ 
E al è propit par miorà chest aspiet 
che dal prin di Avost, doi agns e mieg 
dopo la sô fusion cun altris ents e a 
vinc] de sò prime istituzion, e Je stade 
ristabilide la autonomie de Agjenzie 
publiche de Republiche di Slovenie 
pal marketing e pe promozion dal 
turisim, la Organizazion turistiche 
turistic“na 


slovene (Slovenska 


organizacija - STO). 


LA GNOVE STRATEGJIE PAL 
TURISIM_ Trê a son i obietîfs 


principâi che si è prefissât l'ent 


pe promozion de Slovenie tant 


che 


marcjâts forescj: la riorganizazion 


destinazion turistiche tai 
de promozion, la predisposizion 
di un program bienâl di marketing 
eficaç e inovatîf e la prosecuzion des 
ativitâts promozionâls za in cors. La 
autonomie de STO e je stade volude 
dal ministri de economie Zdravko 
Poc*ivalsek che secont lui la agjenzie 
e rapresente la base fondamentâl pal 
disvilup dal setôr. Il secont pas, pal 
ministri, al sarà un rinovament de 
promozion. E ancje par chest i fonts 
in futûr a varessin di jessi aumentâts. 
Za in precedence Poc'ivalsek al 
veve valutaàt che la Slovenie e varès 
di invistî inte promozion turistiche 
almancul vincj milions di euros ad 
an. i 

Cirî il Friûl 
e cjatà la 
Europe, cirî la 
Europe e Cat 
il Friûl 

Cuant che si cîr il Friûl si cjate une 
vore dispès la Europe e cuant che si 
cîr la Europe si cjate une vore dispès 
il Friûl. Lis stessis rivendicazions 
che a tocjin il Friûl tant che «Patrie» 
cence etichetis, ven a dî ni «pigule» 
e ni «extralarge», tant che tiere 
multilengàl e multiculturàl e tant che 
spazi di citadinance fondade sul dirit 
ae diversitàt, si pues ricognossilis, in 
concret, tant che rivendicazions di 
ispirazion europeane e europelste. 
In particolar, cun riferiment ai 
ultins cent agns, al è pussibil vualmà 
cheste ispirazion in pinsîrs, ideis, 
mobilitazions e azions di caratar sei 
culturàl che politic: tant a dî che 
pensa e fà alc a pro dal Friûl al è 
stàt— e al è ancjemò — pensà e fâ alc 
a pro de Europe e cjalant la Europe. 

Chest argoment al ven frontàt 
ancje inte suaze di un progjet di 
ricercje alt de Universitàt dal Friùl, 
là che a vegnin metudis in relazion 


esperiencis diviersis, che però a 


àn tré carateristichis di fonde: la 
atenzion pal Friùl, ché pe Europe e 
il leam tra Friûl e Europe. 

In cheste suaze al è facil cJatà 
un puest, par esempli, pe figure di 
Achille Tellini culasò vision dal Friûl 
e de Ladinie, madressude soredut 
a tacà de Prime vuere mondial, e 
cu la s6 ipotesi di une federazion 
europeane des minorancis e des 
nazionalitàts. In cont di autoguvier 
e Europe, la impuartance di Tellini 
e cjatarès conferme ancje intune 
testemoneance di Gustavo Malan, 
un dai siet firmataris, ai 19 di 
Dicembar dal 1943, de innomenade 
“Carta di Chivasso”, che vincjecinc 
agns indaûr al contave di vê cJatàt 
la peraule clâf «autonomie» propit 
dentri di une publicazion furlane dai 
prins agns Vincj dal Nûfcent. 

Achì a àn par sigûr une lôr 
colocazion ancje i doi fondadôrs 
de “Patrie dal Friùl”, Felix Marchi 
e Josef Marchet. Chel istès al vâl 
pe partecipazion di une delegazion 
furlane ae cunvigne di fondazion 
de FUEN (la Union federaliste des 
nazionalitâts de Europe), ai 10 di 
Avrîldal1949,paicontats mantignûts 
cun chê organizazion in particolâr 
de bande di Etelredo Pascolo, pai 
riferiments ae dimension europeane 
fats in diviersis ocasions de bande 
di Fausto Schiavi e pe presince di 
rapresentants furlans, tal Paîs Basc, 
ai 12 di Jugn dal 1988, pe firme dal 
Manifest di Gernika, pe Europe dai 
popui, in alternative a chê dai stâts. 

La Europe e Je un pont di riferiment 
ancje pe normative di tutele di lenghe 
e dirits. Alè emblematic il câs di ché 
che e sarès deventade la Lec regjonal 
15/1996, fate buine intune prime 
version ancjemò ai 27 di Setembar 
dal 1995, ma fermade dal Guvier 
par vie che e jere masse europeane, 
cun chei riferiments cussì fuarts 
ae CJarte des lenghis minoritariis 
dal Consei de Europe, che e spiete 
ancjemò di vignî ratificade de bande 
dal Stat talian. 

Ancje in dì di vué, sei pes 
mobilitazions che pes normis che a 
chés ur dan rispueste e soredut pe 
lôr metude in vore, la presince o 
mancul di riferiments ae Europe e 
di coerence o mancul cui standards 
europeans a son un indicadòr in cont 
de lôr justece a pro dal Friàl. E 


CAMPAGNE ABONAMENTS. DANUY UNE MAN 


VONDE! 






VONDE! 
VONDE! 





sestu [Ufo Le ROBIS 
CUINTRI DAL FRIÛL? 


Aboniti a La Patrie dal Friûl cul 
Cont postâl nr. 12052338 
intestàt a «La Patrie dal Friùl» Glemone. 
O aboniti midiant bonific: 
IBAN IT32 V063 4063 8801 0000 0001 208 
ll de Casse di Sparagn dal Friùl-VJ, sede di Glemone (UD) 


SETEMBAR 2015 


Pais Catalans: 
presentàt 
il rapuart 
sociolinguistic 


sul 2014 


Internazionalitari \ 


Redazion 





An 2015, 


sociolinguistics. Dopo di chel sul 


an di  rapuarts 
fis dal furlan e di chel sul gaelic 
di Irlande (viòt pagjine 4), ve ca 
une altri “report” su une lenghe 
minorizade. Fra dutis, probabil ché 
che e sta miòr: il guvier catalan al 
à presentat il rapuart di politiche 
linguistiche che al piture la situazion 
de lenghe proprie intal 2014. 
ATRAT SIMPRI FUART_ 
L’element de 
presentazion al è che, cundut dai 


marcàt intant 
mudaments demografics che a àn 
interessaàt la Catalogne intai ultins 
agns, il catalan al va dilunc a 
mantignî il so atrat. Se si calcolin 
lis personis dai 15 agns insù, il 
94,3% de popolazion dal principàt 
al capìs il catalan, 82,4% al è 
bon di leilu, 80,4% al è in stat di 
fevelaàlu e il 60,4% di scrivilu. In 
tiermins gjenerài al significhe che 
in Catalogne a fevelin la lenghe 
proprie passe 5 milions di personis 
(il catalan al è però fevelàt ancJe intal 
Paîs Valenzian, intes isulis BaleArs, 
inte fasse orientâl dal Aragon, in 
Catalogne Nord e inte citàt sarde 
dal Alguer). 

LETÔRS IN INCRESSITE_ 
Rispiet al 2013 i letòrs di cuotidians 
par catalan a son cressût dal 6,6% e 
a son cumò il 42,1% de popolazion; 
il consum di musiche par catalan al 
è dal 13,3%; intant che in ambient 
universitari, il 76,5% dai students 
al studie par catalan. Il studi al 
permet ancje di lâ plui a fonts intes 
dinamichis di trasmission de lenghe 
intes ‘“gnovis” fameis catalanis, 
al ven cussì far che il 60,2% dai 
catalans che a àn dome un gjenitòr 
natîf de Catalogne al fevele ai fîs 
par catalan, intant che il 27,5% dai 
catalans che ducj i doi i gjenitòrs a 
rivavin di fàr al dopre la lenghe cui 
fîs. 

***Sul numar de Patrie di Otubar 
un aprofondiment su la Catalogne e 
su ce che si podarès “impara” de lôr 
situazion, pûr jessint pôc paragonabil 
a ché furlane. i 


SETEMBAR 2015 


Chei di “Felici ma 
furlans” in trasfierte 
al Piccolo Teatro 
Grassi di Milan. 

E ant preparin altris 


Parfurlanlaperauletaliane “felicità” 


no esist. Nancje “abbraccio”, 


“sorriso”, o il verp “amare”. E po 
ben. No sarìn romantics, o pûr sarìn 
dome plui savis, sielzét voaltris. 
Ma, atenzion, no esist nancje la 
peraule “cunnilingus”. Che invezit 
in triestin, par fà un esempli, e je. 


E si dîs: 


Cemt mai che noaltris no le vin? 


“merendar en genoci”. 


Cun intervents di chest gjenar si son 
intervaladis lis proiezions dal esordi 
milanés di “Felici ma furlans”, ven 
a stài la prime sit com par furlan sul 
“homo furlanus”, li dal prestigJòs 
Piccolo Teatro Grassi te suaze de 
rassegne “Trame d’autore”. 

PAR DUCJ, NO DOME PAI 
LOMBARTS_Sul palc, i ideadòrs 
dal progjet Alessandro Di Pauli e 
Tommaso Pecile. Compliments ai 
doi, parcè che dopo di jessi stàts 
bogns di autofinanzià il progjet 
vendint i biliets dai spetacui teatrài 
leàts ae serie tv, a àn ancje rivàt 
a puartà il lor lavor Tor dal Friùl, 
intratignint il public forest in 
gracie des spiegazions de furlanetàt 
(come il riferiment chi parsore) e 
E a ’nd è 


dome pai lombarts. I video si cjatin 


ai sottitui. par duc, no 
sottitulàts in plui che par talian, 
ancje par inglês, francês, spagnûl e 
triestin. Triest tal 2013 al 
è stàt propit une des primis datis “tal 


adiriture... 


forest”, vignude dopo di Barcelone 
tal 2012. Dute di gjoldi la traduzion 
curade di Diego Manna, li che par 
esempli “tiriti in bande” al devente 
“sposta 1 manzi” (ducj i episodis 
de prime stagjon si cjatin online su 
www.felicimafurlans.it/stagione1). 

DIREZION BILBAO_Daspò di vê 
vinçût il prin premi tant che vét dal 
public al Roma Web Fest, i fantats di 
“Felici ma furlans” a Otubar laran fin 
a Bilbao, par partecipà a un dai plui 
grues web fest di Spagne presentant 
la seconde stagjon, jessude l’an 
passât cul contribàt de Arlef, la 
pe 
Furlane: 6 episodis, cheste volte 


Agjenzie Regjonâl Lenghe 
plui luncs (20 minûts) e svilupàts 
intune uniche storie. Dai 19 ai 20 di 
Setembar, invezit, ju cjatìn a Feagne, 
li che a organizin il festival di teatri 
“Art tal ort”, une rassegne di teatri 


vie pes plagutis dal bielissim borc 


furlan. eg N.G. 





LA PATRIE DAL FRIÙL 


Svolte Pop par Priska, 











PRISKA INTUN DISSEN DI GIOVANNI DI LENA 


A son passàts 5 agns dal sô ultin 
lavor “Eppure ti vedo ancora” che 
la cjantautore Priska e ven far 
cuntun gnûf disc: “Souvenir de 
Printemps” (etichete indipendente 
“La Chouette”), presentàt ai 28 di 
Avost a Vencon. Vot tocs par francés, 
talian e furlan, cun jê ae vôs, ghitare 
classiche, acustiche e eletriche, bas, 
tastieris e omnichord; Luca Brunetti 
ae ghitare eletriche, bas, tastieris e 
programazion e Louis Armato ospit 
cu la s6 ghitare acustiche tal toc 


Ailleurs. 


e je ancje professore di ghitare tes 


La artiste di Pluver, che 


scuelis mediis a orientament musicâl 
de provincie di Udin, e je nassude in 
France e feveli lis trê lenghis. 
Priska, ti cjatin daspò di 5 agns. 
Ce âstu fat in dut chest timp? 

O soi simpri lade indenant a sunâ. 
O soi stade invidade a esibîmi ancje 
in Slovenie, Svuizare e France. E o 
al simpri regjistrât, scrit... scrit e 
regjistrât in chescj agns. Il risultât 
al è “Souvenir de Printemps” (ricuart 
de Vierte), che o ai scrit i tesc] e lis 
musichis. 
Ce rapresential pe tô cariere di 
artiste chest gnùf lavor? 

Rispiet a chei altris cd, i gnûfs 
“pop”, 
rangjaments. Al è un lavôr che o ai 


tocs a son plui e cun plui 
curât tai detais, cu la colaborazion di 


Luca Brunetti, che al è ancje curadôr 
de grafiche dal disc. 
Di ce contino i tocs? 

I tescj a fevelin di sensazions, par 
esempli Hajra al è un ritornel che 
mi soi insumiade une gnot. Cirint 
su Internet o soi capitade sul non di 
Hajra Catic, femine bosgnache che e 
à pierddt Tom e il fi in timp de vuere 
de ex Jugoslavie. Mi soi ispirade ae 
sô storie dramatiche par scrivi une 
cjançon di amôr li che il so om i 
fevele. O pûr in Fatina, che e je une 
ninenane par adults, o Le nouvel an li 
che une femine e fevele a une frutine 
e i augure di Jessi sburtade dal vint di 
Nordest e nigade des ondis celestis. I 


ma dome cuntun toc 
par furlan: il gnùf disc 


Natascia Gragano 


tesc] a son dispès onirics, parcè che 
si sposin benon cu la mé musiche. 
Cemuùt mai la sielte des trê 
lenghis? 

Jo o soi nassude in France e fin a 6 
agns o al cJacaràt dome par francês. 
Po cui miei o sin tornàts in Friûl e 
alore a son rivâts il furlan e dopo il 
talian. O dopri lis trê lenghis pes mês 
produzions, e la sielte di une o di ché 
altre e ven dade de musiche: al è il 
sun che mi puarte di une bande o di 
ché altre, che mi ispire. Il francés al 
è chel che o dopri di plui, parcè che 
la sô dolcece si adate ben ae musiche 
che o fâs. 

Al è dome un toc par furlan. 
Cemut isal nassùt? 

Mi impensi che o vevi cJatade 
la musiche, e la sielte di scrivilu 
par furlan e je stade imediade. No 
ai vàt dubis che il toc Lontan, che 
al cjacare dai timps cuant che al è 
facil fà promessis che però no laran 
lontan, un toc malinconic, nostalgjic, 
al fos par furlan. Dificil spiegà il 
parcè, ma o sint sunà e o capìs la 
lenghe plui adate. 

Dulà podìno scoltati? 

Ai 16 di Otubar o sunarai i tocs 
dal gnûf cd a La Girada di Udin. Par 
tignîus inzornàts al è ancje il gno sît 


www.priskamusic.com. I 


DISCOGRAFIE 
Diplomade in ghitare classiche al 
Conservatori di Udin, tal 2004 Priska 
Benelli e tache une colaborazion 
cul cjantautòor Lino Straulino. Al 
nas cussì il prin disc “La fureur de 
Papavoine” (etichete Nota, 2006). 
Tal 2010 al ven fûr “Eppure ti vedo 
(Nota), publicazion di 12 


cjancons, li che Priska e je autore des 


ancora” 


musichise di part dai tescj (chei altris 
a son di Lino Straulino e Alessandro 
Il 2015 al è lan di 
“Souvenir de Printemps” (etichete 
indipendente “La Chouette”): 8 tocs 
par francês, talian e furlan. E 


Hellmann). 





| Simpri bogns Simpri bogns 


Vigji Dal Picu 
Storie di De 
di Noidr, 
(cence date) 


— Laurin Zuan Nardin — 


ze 


“Furlan dal puest Sanzòre di Noiâr 
(uficiàl San Zorcl Al è 


dal teritori comundl e des frazions: 


il cjâf lûc 


Cjarisà, Gjai, Noiâr, Ziline e Çucule. 
E des localitâts abitadis clamadis: 
Bore Julian, Planais e Zone 
Industriâl Ausse-Cuar. 

Il teritori comunâl al ocupe la 
superficie di 25,90 Kmc. E la altitudin 


e va di zero a dîs metris sul nivel dal 
mâr a cunfin cun Porpét”. 


Cussì Vigji (0, se o vês mër, Luigi 
Del Piccolo) al comence cheste 
storie de citadine de Basse furlane 
che za e veve viodude la lûs agns 
indaàr par talian. Che e  partìs 
cuntun cJapitul introdutîf che al met 
in suaze il teritori che si à di fevelâ: 
panorame toponomastic, descrizion 
des glesiis, tabele dai aministradòrs 
(dal 1847 a vué) e dai plevans (dal 
1835 a vué). Cussì il letôr al sa ben 
di ce che si fevele. Ancje se la storie 
no si siere al teritori di Sant Zorg, 
ma e met ancje in lûs i rapuarts che 
al à vûts dilune dai secui cui paîs 
dongje e massime cun Aquilee (la 
associazion che e à patrocinAt il studi 
si clame Ad Undecimum, non che al è 
dut un program: undis miis di dulà? 
e parcè?). 

A son sedis cjapitui in dut, de 
preistorie fin aes prospetivis futuris 
de zone industrial Ausse-Cuar e dal 
puart di Noiâr. Passe cent e cuarante 
pagjinis, insioradis di cuarantecine 
fotografiis di epoche e completadis 
di une bibliografie nudride e di notis 
une vore utilis. Difiets? Cualchidun 
nol pues mancjà: la note 203 e ripet 
un paragraf di p. 87; la descrizion 
de cuviertele si cjatile dôs voltis; 
cualchi frase che e cuete un tichinin. 
Ma il libri al è 


competence che al mostre in fat de 


di preseà par vie de 


storie e des ricercjis che a coventin 
parscrivint. E po al à ancje il merit di 
meti dongje tantis informazions che 
magari za si cognossevin ma che a 
jerin sparnigadis in ca e in là: cumò 
chei di Sant Zorg a àn un strument 
di consultazion facile e imediade: 
i acjadiments plui impuartants des 
variis epochis, la cronologjie des 
robis sucedudis intal ultin secul e 
mieg, i sanzorzins che i àn dat lustri 
al lôr paîs, la tabele di dutis lis 
vitimis inte seconde vuere mondial 
e v.i. E no je robe di pdc. 

Al ven di dî che al sarès biel se 
ogni paîs al ves la sô storie scrite su 
di un libri di podé leile. Massime se 
cheste storie e je ben fate, complete, 
detaiade ma cence pesantecis, come 
cheste chi. E 

- Ladia furlan 


—— Bete di Spere 








VERGJINE 


Nassuùts jenfri i 24 di Avost 
e i 22 di Setembar 


Segn di tiere (covential dîlu?) 
Plante fortunade: la blave 


Chei nassûts tal segn de Vergjine a 
son int precise, puntiliose, atente ai 
detais e ae organizazion. In sumis: a 
son in pratiche come duc) i furlans, 
dome un tic plui rompicitis. 

Cun di plui, chei de Vergjine, oms 
o feminis che a sedin, a àn passade 
la vite a sintîsi fâ simpri lis stessis 
batudis, 
arbitri triestin intune partide dal 


simpatichis tant che un 


Udin, come par esempli “Ah, ma 
séstu Vergjin?”, e parchest-in gjenar 
- no son dome precîs e puntiliòs ma 
ancje avonde sustòs. 

Un om nassôût tal segn de Vergine al 
devente soredut inzegnîr o tecnic di 
cualchi cjosse. 

Se nol è tecnic pardabon, al fâs fente 
di jessilu, e al met bocje su dut. 

La femine Vergjine e ten la cjase nete 
e ordenade come se e fos un museu 
(e se e je ancje un pdc tabaiote, us 
fas ancje di audiovuide). 

Tal cîl, la costelazion de Vergjine e 
sta Jenfri il Leon a man drete e la 
Belance a man gampe, e e confine a 
misdì cul Centauri. Tor sudest, e je 
dongje de costelazion de Barcolane e 
ché dal “No se pol” (une costelazion 
dal oroscop triestin, a forme di 
barcje cuntun distiràt parsore a no 
fâ nuie), e viers nord si slungje viers 
la costelazion de Wienerschnitzel e 
di ché dai cJarsons. 

Sarà forsit par chel che i studiòs a 
àn verificàt tai agns un fenomen unic 
te storie de astronomie: la Vergjine 
si sta biel planc dislontanant des 
costelazions de Barcolane e dal “No 
se pol”, par svicinàsi a chés plui a 
nord. 
Secont cualchi strolic, chest 
mudament al fasarà deventà i nassàts 
sot dal segn de Vergjine ancjemò plui 
precîs e scrupulòs, tant che si pues 
viodi che la stesse costelazion e sta 
ordenant miòr lis stelis par falis stà 
plui dretis. 


Bees: Inutil dîus nuie: o vés bielzà 
sotman dute la situazion finanziarie 
vuestre e dal vuestri borc. 


Amor: Cuntun segn come il vuestri, 
al è pdc ce dîsi (va ben, va ben, vonde 


batudis!). E 

IL GRANTLUNARI 
DAL FRIUL 
SETEMBAR 


Mario Martinis 


Lo 

IL SORELI, LA 
ATMOSFERE, LA 
NATURE 
Il soreli, bandonât l'emisferi boreâl, 
al passe l'ecuatôr celest tal ecuinozi 
de Sierade (22 di Setembar), cuant 
che la durade dal dì e de gnot e je 
avuâl e e va indevant a sprofonda tal 
cîl dal emisferi austràl. Moviment e 
perturbazions atmosferichis che a 
segnin il passag de stagjon cJalde 
frede. 


meteorologjichis dal ecuinozi, il 


a ché Dopo lis bordadis 
clime al tache a fasi simpri mancul 
clip e plui temperàt, cun zornadis 
celestis, frescjiseancjemò soregladis 
e seris tenaris e turchinis. La nature 
e tache planc a planc a inmatunîsi e 
a tiràsi indaûr, i paisags si fasin plui 
dolgs e delicats. E tache la languide 
Sierade. 


VORIS DAL CICLI 
AGRARI 

Prime part des vendemis, de 

racuelte di pomis e altris prodots de 

tiere (come lis cocis), che a viodin 

impegnats ad implen coltivadòrs 

e tancj aiutants. Tai orts al ven 


controlàt il stàt des cuvierziduris des 


jechis (rêts, téls e altris protezions) 
in spiete des seminis de Sierade; lis 
feminis a semenin ancjemò salatis, 
lidrics, rucule, ravanei, valeriane, 
cauliflòrs, cevolis e spinazis. Tal 
zardin chest al è il timp plui adat 
par semenà gnûfs tapéts di jerbe; 
il contadin al viôt ancje di sistemà 
agadôrs pal mër disgotàsi des aghis 
meteorichis in plui, dai ultins sflags 
di jerbe tai cjamps e de coltade di 
fin Istàt dai terens. Tal zovin di lune 
si traplantin primulis, campanulis, 
violàrs, malvons e digjitài. Dentri 
de fieste de Nativitàt di Marie (8- 
IX) i arments a tornin dai cjampeis, 
ativitàt che e pues intardàsi dome fin 
ae fieste di S. Michel (29-IX), date 
segnaletiche de racuelte des coculis 
e des cJastinis. I 


RINGRAZIAMENT 
AL AUTÒOR 


Gjavat far di “Il grant lunari dal 
Friùl. Sants, fiestis e tradizions dal 
cicli dal an” (Pasian di Prät, 2012): 
o ringraziìn l'autòr pe disponibilitàt e 
pe colaborazion ep Redazion 


LA PATRIE DAL FRIÙL 


In chescj mês te nestre Regjon al è un 
grant dibatit su la riforme dat ents 
aministratîfs: provinciis, Comuns, 
acorpaments ben o mâl acetâts 
e contestâts dal teritori furlan, 
colegjos eletorâi, revisions fatis plui 
a taulin che tignint cont de storie, 
de gjeografie, e di une identitât 
culturâl... Ve culì l’impression di 
pre Antoni lant tal palag. O sin tal 
1984. Isal gambiât alc? 

pre Roman 

kkk 

Cun Luzie Sasso e Pieri Fontanin o 
ài stât ancje jo a compagnâ Fidrì dai 
Ros la dì ch'al veve di fà la consegne 
simboliche des 93.541 firmis a pro 
de regjon autonome Friùl. Cuatri 
gjats par un fat straordenari. 
Ant sarès tantis di dî su ché zornade: 
dal mausoleu che ti ven frét dome 
a meti Dit dentri, des corsiis colòr 
pantiane, de sdrume di scrivants e 
impiegàts e segretaris, dal fotograf 
che ti litrate e no ti consegne il litrat. 
O dai consefrs ch'a balinin sù e jù, 
ca e là tant che furmiutis, ancle se 
lis furmiis a son nomenadis plui par 
chel ch’a fasin che no par trop ch’a 
balinin. 
Mi fermarai a cualchi «flash» o lamp 
di ché storiche zornade. 


Turel, ch’al è di 


vie chal è president de regjon 


Bicinins, par 
autonome «Friuli-Venezia Giulia» 
nol à podût scantinà un et de sô 
incarighe olimpiche che lu sisteme 
far de storie, soredut de storie de sô 
int. Al à «cjapât at». 

I conseîrs, a mieç dai rispetîfs deans, 
a vevin di dâsi dongje te sale colôr 
cîl ducj insieme. A son rivâts cuant 
che a àn podût e chei che ur à parût. 
A mancjavin i republicans, i liberâi, 
i socialdemocratics e, che nus à 





maraveât no pôc, i democristians. 
Al jere Cjarpenêt, ma rivât al ultin 
moment e a non so. Juste in timp 
par fà une figure sclagne, ancje s’al 
à salvat la muse dal partît. Coerent 
il missin Morelli, restàt ae Italie 
risorzimentàl; cjacaron De Agostini 
dal MF; un tic sirucat il comunist 
Pascolat; preparàt e franc il DP 
Cavallo; imberdeat Cjarpenét, che 
nol rive, insieme cun Bressani, a 
capî che i furlans a son minorance 
etniche. Chei che plui a àn fat ddl 
e rabie il sloven Stoka e il socialist 
Saro, furlan di Martignà. 

Si scrupulave che Stoka, jessint 
minoritari, nus varès capîts. Invezit 
al à laudat che mai i triestins e 
l’unitàt regjonal, inventant miliarts 
che lôr nus varessin dat intant 
dal taramot (e no l’incontràr, che 
lôr a àn roseàt tai nestris dams) e 
paventant ce ch’al sucedarès se 
i triestins, spacantsi la regJjon, no 
podaressin plui vignî a sgliciàsi in 
Friàl. E nissun nol veve fevelat di 


bS 


stangjis, anzit. Saro si è confessât 
che l'autonomie furlane domandade 


dai socialiscj dal '78 al jere stât un 


SETEMBAR 2015 


IL FERAL 


UNE ZORNADE TAL Wu 


pre Antoni Beline 


at emotîf, su l'onde de furlanetàt 
spissulade far cul sisme. Il gnûf 
verbo craxian al é: vê dut tun pugn 
par podé messedà mër. Duncje nuie 
divisions, ma eficientisim. 

Suntun pont ducj si son cjatàts 
dacuardi: che dibot 100.000 di lôr 
a son un fat «non trascurabile». 
Stranie cheste belance, di int che 
si bute malade cuant ch’e piert une 
zumiele di vòts e che no si scompon 
denant di un popul ch’al dîs di no 
a pleton a di une regjon bastarde! 
A gusta, che a àn ancje il bufet e 
convenient ancje, nus à fats restà 


scaturîts il socialist Ermano, 
tumiecin. Al jere di vene juste. 
«Par nô cJargnei al esist un sél 
nemì: il furlan, che nô cui talians 
si cjatìin benon!». «Se al jentre il 
furlan tes scuelis (la lenghe, n.d.r.), 
o tornìn indaûr di tresinte agns. Vuë 
tes scuelis si à di studià francês, 
inglês e rus. Crodétmal a mi, ch’o ài 
mandat pal mont miàrs di zovins des 
mês scuelis e che si àn fat onôr!». 
O sin jessfts cun cheste figure mieze 
dirocade di un politic che si vante 
di vê mandat pal mont la sô int, 
impen di vêle fate restà a scombati 
e a da il miòr di sè te sô tiere. No son 
duc] cussì, ma ti fore il cûr a sintî 
putanadis dal gjenar. 

Di fûr al pluvisignave e al sbuereave 
che ti Jentrave tai vues. Ma almancul 
si tirave il flat. 

E nus è vignude une gole osteade 
di tornà di corse di corse tal nestri 
Friûl, martar e par malis mans. 
Tornant cjase, o ài provat ce ch'al 
veve provàt chel gno frut ch'al veve 
scrit tun compit: «E così finì questa 
bella giornata!». Al veve stat tal 
cimitieri. 


La Patrie dal Friùl, Marg 1984 Il 








Il presit al è 


«THE BEST(IIS)» 


IL LIBRI DAI GNOGNOSAURS! 





No astu anc]jemò il libri dai Gnognosaurs? O lu astu e vuelistu regalà 


une copie a cualchidun altri? No stà a pierdi la ocasion: 


MANDINUS UNE MAIL PAR VELU A CJASE A 


info@lapatriedalfriul.org 


di 6,60 euro plui la spedizion di 1,20: totàl 8 euro! 


Al inizi dal libri lis lezionutis su cemàt che si lei il furlan! 

«Il lavOr di Dree Venier al è aromal un classic de leterature par furlan: 

I siei fumuts a Judin a Imparà la nestre lenghe, ancje par cui che no le fevele. 

E magari, cu la scuse di judô fis o nevòts, gjenitors e nonos si cjataran a lei insiemit 
lis aventuris dal Gnognosaurs!» (Pre Roman Michelot) 

La Costituzion 
Messicane cumò 
e je bilengàl: 
la traduzion 
Spagnil-Maya 
finide dopo agns 


Radeschi 





La costituzion Messicane e je 
uficialmentri deventade bilengal. 

Dopo agns di traduzion, une 
version spagnàl-maya de costituzion 
e je stade presentade al Senat dal 
Messic ai prins di Avost. 

La lenghe maya e je la plui 
fevelade fra lis lenghis indigjenis dal 
Messic e il coordenadòr de traduzion 
Fidencio Briceno al à dit che rivà a 
fa la costituzion bilengal al “costituìs 
un document di valòr inestimabil pe 
integrazion e pe identitàt nazionàl”. 
Rindint 


in lenghe maya, il paîs al a fat un 


il document disponibil 
impuartant pas indenant e “fat in mt 
che il sisteme legal al sedi a puartade 
di man dai indigjens”, al à zontàt. 
RICOGNOSSIMENT 
IMPUARTANT 

Podé doprà la lenghe indigjene te vite 
di ogni dì, come la costituzion, al da 
ae culture dal puest ricognossiment 
e valor tant che al spagnàl, lenghe 
uficiàl. 


Gonzales Perez, 


Raoul 


President de Comission NazionAl dai 


Luis 


dirits umans, al à dit “nô o disaprovin 
ogni forme di discriminazion cuintri 
lis popolazion indigjenis, che a sedin 
fatis des autoritàts o che a vegnin des 
mancjancis di bande des autoritàts”. 

L'Istitàt des 
indigjenis al à stimàt che un milion di 


lenghis 


nazional 


personis a fevelin dome la lôr lenghe. 
Almancul 800.000 a fevelin maya, 
clamât ancje Yucatan Maya. Des 364 
variants che si fevelin in Messic, 60 
a riscjin di là pierdudis. E 


LISTE REGJONAL DAI INSEGNANTS 
IN LENGHE FURLANE 


La liste regjonàl dai insegnants 
cun competencis ricognossudis pal 
insegnament de lenghe furlane e je 
cundizion necessarie par davuelzi 
ativitàts di insegnament de lenghe 
furlane e par esercità la funzion 
di coordenadér di rêt. A puedin 


infanzie, de scuele primarie, de 
scuele secondarie di prin gràt e de 
scuele secondarie di secont grât. I 
recuisîts di acès a son publicats sul 
sît de Regjon F-VJ: www.regione.fvg. 
Si à timp fin ai 21 di Setembar par 
presentà la domande El ep ARLeF\ 


LPdF 


Par no smentessi 
dal Nepal 


— Redazion — 





Cul taramot dal 1976 i furlans a 
àn scrit "Il Friûl al ringrazie e nol 
dismentee". Cul taramot dal Nepal 
al è tornàt il moment di dimostrà 
inmò une volte la solidarietàt dal 
Friûl pe int che e sta passant che 
stes moments oribii. Noaltris no si 
dismenteìn di solidarietàt ricevude 


cuasi 40 agns indadr. 


Cheste grande tragjedie e sta lant 
dai 


emergjence no je finide e coventaran 


fûr dai titui gjornài, ma la 
tancj agns par comedà chel che al 
è stat crevàt di chel “orcolat”. Par 
chest ancje chest més us segnalìn 


une associazion furlane 


“Friuli Mandi Nepal 


Namasté onlus , 


che e lavore in Nepal cun progjets 
dedicats in particolar par garantî 
la scolarizazion dai fruts. I progjets 


dai 


volontaris furlans de associazion, 


a son seguîts diretamentri 
che e van sul lûc a viodi cemat che 


son impleàts. 


Par fà une donazion, si pues fàle 
li dal cont corint postal 86120466 
intestàt a “Friuli Mandi Nepal 
“terremoto 


Namastè”. La causâl 


Nepal”. 


Par ogni informazion lait sul lôr sît: 
www.mandinamaste.net 
ancje un pigul segnal al pues dà une 
grande man. ll 


ARC 


DI SANT MARC 
MERIT FURLAN A CELESTINO VEZZI 
Intant che il nestri gjornal al leve in 
stampe, ai 5 di Setembar si son fatis 
lis premiazions dal “Merit Furlan” li 
dal Gjistiel di Darcjan Disore. Rivat 
chest an ae sò trentesime seconde 
edizion, il premi al à risiervàt une 
sorprese che nus à fat tant plasé: 
un dai cuatri vincidòrs, di fat, al è 
stàt Celestino Vezzi. O sin contents 
parcè che Celestin al è un promotòr 
de culture furlane e cjargnele di 
chei vers, di chei apassionats, di che 
furlaniscj. Chei che la culture furlane 
no je folclôr o ricuart dal passât, ma 


culture di une nazion e di un popul. Un 


furlan che al è furlan no dome parcè 


che al è nassît chenti, in sumis. Chei 
altris vincidòrs a son Eddi Bortolussi, 
poete e atòr, Atili Maseri, cardiolic, 
Alessandri Ortis, garant pe energjie. 
Une menzon particolàr e larà ae 
memorie di Zuan Melchior tant che 


co-fondadòr e ideadòr dal Premi. 





LA PATRIE DAL FRIÙL 


Seste edizion 
dal premi bienal di 
poesie “Tracanelli” 

la consegne 
pai 30 di Setembar 


Al è jessàt il bant di concors pe VI 
edizion dal premi bienâl di poesie 
Nelso Tracanelli, organizàt dal 
Comun di Sant Michél sul Tiliment, 
cul patrocini di Associazion “La 
Bassa”, Societàt  Filologjiche 
Furlane, EFASCE, CUF di Udin, 
“Centro Studi Paolo Pasolini”, CIREF, 
Provinciis di Vignesie, Pordenon e 
Udin, Regjon Venit e Friùàl- Vignesie 
Julie. 

Il premi, che al intint memoreà 
e promovi la figure e la opare di 
Nelso Tracanelli (1934-2002), al à 
dentri une sezion in lenghe furlane 
(di cualsisei variante local) e une in 
lenghe taliane. 

Si pues partecipà a dutis dôs lis 
sezions, li che i concorints a podaran 
presentà no plui di tré poesiis che 
a vedin al massim 30 viers par 
ognidune. Lis composizions a varan 
di jessi ineditis. 

Par dutis dôs lis sezions il prin 
premi al è di 1.000 euros, secont e 
tierc di 500 e 300 euros. 

Par cui che al à vote di partecipà, 
e je une cuote di 10 euros par spesis 
di segretarie e il tiermin al è ai 30 di 
Setembar dal 2015. 

La premiazion si davuelzarà ai 20 
di Dicembar. 

Te ultime edizion dal 2013, il 
vincidòor de sezion furlane al è 
stàt Antonio Cosimo De Biasio 
di Cordenons cu la poesie “A tìro 
sempre ario uvì de me”. 


Par vê informazions o viodi 
il regolament complet, rivolzisi 
ae biblioteche comunal “Nelso 


San Michél sul 
vie Piave, n. 2, tel. 
0431-512980, 


eletroniche 


Tracanelli” di 
Tiliment, 
0431-50020 fax 
direzion di pueste 
biblioteca@comunesanmichele.it, o 
pûr viodi sul sît dal Comun: www. 


comunesanmichele.it 





CUI JERIAL NELSO 
TRACANELLI 
Mestri elementâr di Sant Michêl 
sul Tiliment, poete e scritôr, conseîr 


dal so Comun e de Filologjiche, 
tra i fondadôrs de Associazion “La 
Bassa”, al è stât un dai prins a movisi 
par fâ tornâ in Friûl il Mandament di 
Puart e in particolâr il so Comun di 
nassite, Sant Michél. E eè Redazion 


In Bretagne, 
la repression 
de France 
cuintri de 
riunificazion 


Internazionalitari/ 


Redazion 


nei 
ZA 


fe 


> 

NOMINOE, PRIN DUCHE DI BRETAGNE 
(INCISION, 1922) 


Il Stat dai 


nazionaliscj in Europe, pai fâi cuintri 


francês, un plui 
a lis minorancis no adote la tatiche 
de Italie (un altri biel vues in cont 
di nazionalisim) ven a stai il spietà 
par spietà, lis peraulis e nissun fat, il 
voltàsi de altre bande. Nol à fastidis a 
doprà lis manieris fuartis e l’esempli 
nus ven de cuistion Bretone. 

Di chés bandis, a van indenant 
lis iniziativis par domanda la 
riunificazion dal dipartiment de 
Loire Atlantiche cul rest de Bretagne 
storiche intune regjon uniche, ma a 
compagnàlis dispès e je la rispueste 
repressive des autoritàts francesis. 
Doi i câs sucedûts il mês passât. 

ARESCJ_ Intant dal Festival 
Interceltic che si davuelç zaromai 
di agns a An Oriant / Lorient, une 
delegazion de organizazion Bretagne 
Réunie e à otignût dai organizadôrs 
de manifestazion il permès di 
partecipâ ae sfilade dai grups adun 
cu lis realtâts che a rivavin de aree 
di Naoned / Nantes par rivendicâ la 
partignince di chest dipartiment ae 
Bretagne. Sul prin tacâ de sfilade 
funzionaris di polizie ju àn però 
arestâts par vie che, secont lôr, no 
vevin dirit di partecipâ a di une 
manifestazion culturâl, ma a àn vat 
di liberâju dopo che i organizadôrs 
a àn spiegât che la lôr partecipazion 
e jere stade autorizade. Chel istès la 
delegazion di Bretagne Réunie no à 
rivât a bn? la sfilade par vie che 1 stes 
funzionaris di polizie ju àn obleâts a 
bandonâ la manifestazion dopo che a 
vevin fat une part dal percors. 

NO AL CARTEL_ A Blaen, 
invezit, il prefet al à ordenât ae 
aministrazion comunâl di gjavà un 
cartel logàt su la jentrade dal paîs 
là che si rivendicave il dirit de 
Loire Atlantiche di partignî a di une 
regjon unitarie cun chei altris cuatri 
dipartiments bretons. A autorizà il 
cartel al jere stàt il consei comunàl 
cuntun vôt maioritari. Intal ordin 
de prefeture no son stadis nancje 
motivadis lis resons par gjavâ il 


cartel. E 

150 AGNS FA E JE STADE 
CONCUISTADE LA PICHE 
DE MONT COLIANS, 
LA PLUL ALTE DE PATRIE 





Vuê l'obietîf dai grancj scjaladôrs a 
son lis altis cimis des monts de Asie 
tant che l’Himalaya, ma un timp la 
sfide de “concuiste” des monts e jere 
in Europe. 

Chest an si celebrin i 150 agns 
de prime assension de piche plui 
alte dal Fridl, il Colians (m. 2.780): 
almancul in maniere uficiàl, viodàt 
che i cjagadòrs e i pastòrs cjargnei, 
ché cime za le vevin scjalade. 

Protagoniscjilgrantesploradòrdes 
Dolomitis, il vienés aristocratic Paul 
Grohmann, fondadôr dal circul alpin 
austriac, e un marangon e cjaçadôr 
di Culine, Niccolò Sottocorona. 








PAUL GROHMANN 


il Colians al è 


Di 


deventât un pont di riferiment pai 


chê volte, 


escursioniscj che a puedin amirâ lis 
sôs bielecis e ricjecis gjeologjichis 
e botanichis. A son presints ancje 
cierts ripârs, tant che il Tolazzi e 
i Marinelli e la cjaminade e pues 
lâ indevant fasint une visite al lât 
Volaie sul confin italo austriac. 

Intal stes an, e je stade ancje la 
prime assension dal Cervino (4.478 
m): un an che duncje al à puartât ae 
concuiste de cime plui alte a ovest 
e chê plui a est dal arc alpin talian. 

«Dispès — al à afermât Giulio 
Magrini, President de Associazion 
des sezions di mont dal Circul 
alpin talian — si dismenteisi che il 
Colians e je la nestre mont plui alte, 
confondintle cu la Mont Cjanine o 
cul Mangart. Inte stesse maniere 
che il Triglav al è une istituzion 
pai slovens, o il Glossglockner pai 
austriacs e i carinzians, o volaressin 
che il Colians lu deventàs pai 
furlans». 

Insume, al podarès deventà, par 
ogni furlan, un vér simbul e la mont 
che si à di là sù almancul une volte 


inte vite. E *© Redazion 

LA PATRIE DAL FRIÙL 


SETEMBAR 2015 





DULÀ 
CJATÀ LA 
"PATRIE" 
Séstu 
proprietari di 





une edicule 

o une librarie che e varès gust di 

vê «La Patrie dal Friùl»? Aprofite 

de nestre ufierte speciàl «Met fùr la 
Patrie»: contatinus ae nestre mail (info@ 
lapatriedalfriul.org) e si metarìn dacuardi 
par furnîti il gjornàl cuntune ufierte 
pardabon conveniente. 

Par cumò «La Patrie dal Friùl» si cjatile 


[_] CASSA ni RISPARMIO In dutis lis filiâls 


per FRIULI VENEZIA GIULIA A 
de Casse di Sparagn 


Friùl-VJ. Te librarie, ediculis e tabacherie 
dal Friûl, li di: 

e LIBRARIE FRIULIBRIS Vie Piave 27, UDIN e 
LIBRARIE LEONARDO di Maura Pontoni, Vie 

C. Colombo 6, PASIAN DI PRAT ° LIBRARIE 
TARANTOLA di G. Tavoschi, Vie Vittorio Veneto 

20 - C.P 236, UDIN * GJORNALÂR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN e EDICULE di Fausto 
Cosatto, Place Venerio, UDIN e EDICULE DAL 
OSPEDÀL di Zanoni, Giorgio snc, Placiàl S. Maria 
della Misericordia 15/2, UDIN * ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place Vittoria 
2, MERÊT DI TOMBE ° LIBRARIE MODERNA 

di Zavagno Sante, Cors Roma 34, SPILIMBERC 
(PN) e PAOLONI OMAR - Place Concordia 5/1, 
Orsaria - PREMARIAS • EDICULE CURIOSITÀ 

di Della Schiava & Cavallo, Place San Valentin 28, 
VISEPÈNTE ° EDICOLA MEDEOT LIVIANA, Place 
Marconi 23/a, GARDISCIJE (GO) e EDICOLA 
CHIUSSI MASSIMO, Vie Ciotti, GARDISCJE 

(GO) e EDICULE PERS di lez Alessandra, Via 
V.Ostermann 7, CUAR DI ROSACIS e CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) « TABACARIE - Ric. LOT di Asquini 
Cristiana, Vie Rome 67, CODROIP e MINIMARKET 
di Savio R. & C. (S.A.S.), Vie Udin 22, Maian (UD) 

e CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing ° 
TABACARIE-EDICULE di Ursino Alba, Corso Friuli 
27, Migjee e EDICULE Alessandro Bon, via Gramsci 
3, Flumisel e CARTOLIBRARIE Amalia Malacrea, 
place Roma 3, Dael e EDICULE “Marta”, via Udin 

1 Maian ° 

DIRETÔR RESPONSABIL ANDREA VALCIC, 
COLABORADÔRS MAURO DELLA SCHIAVA, 
GIOVANNI DI LENA, VENUSIA DOMINICI, 
NATASCIA GARGANO, TJAŠA GRUDEN, 
ANTONELLA LANFRIT, MARIO MARTINIS, ROMANO 
MICHELOT, ROBERTO MURADORE, ZUAN LAURIN 
NARDIN, LINDA PICCO, ELISABETTA PITTANA, 
OSCAR PUNTEL, CHRISTIAN ROMANINI, MARCO 
STOLFO, WALTER TOMADA, DREE VENIER, MARTA 
VEZZI, PIER ANTONIO ZANINI, DAVID ZANIRATO. 
see L’UFICI DI SEGRETARIE DI GLEMONE AL È VIERT 

AL PUBLIC CUN CHEST ORARI OGNI MARTARS 
DES 15.30 AES 17.30 ees REDAZION E AMINISTRAZION 
VIA BASILIO BROLLO, 6 - 33013 GLEMONE 
(UDIN) - TEL. / FAX 0432 981411 ses LA GNOVE 
E-MAIL DE PATRIE - INFO@LAPATRIEDALFRIUL. 

ORG e VEN A VIODI - \VVWW.LAPATRIEDALFRIUL. 
ORG ve PROGJET GRAFIC E IMPAGJINAZION °°° DREE 
VENIER, PIER ANTONIO ZANINI - GTOWER.IT eee 
STAMPARIE LITHOSTAMPA S.R.L., PASIAN DI PRÀT 
ese MENSÎL AUTORIZAZION TRIBUNAL DI UDIN N. 20 
DAL 21.06.1984 ee PROPRIETÀT CLAPE DI CULTURE 
«LA PATRIE DAL FRIÙL» ses «LA PATRIE DAL FRIÙL» 
E VEN PUBLICADE CUL CONTRIBÙT FINANZIARI 
DE REGJON FRIUL - V. J. 

ese | ARTICUI A SON SCRITS IN LENGHE FURLANE 
E CU LA GRAFIE UFICIÀL DE REGJON FRIÛL - V. J. 
UNION STAMPE PERIODICHE TALIANE. 


ABONAMENTS --- L'abonament al dure 
un an (undis numars) e al tache cul mês daspò 
che il boletin di Ccp al è rivAt tai nestris uficis. Il 
gjornàl e i regài a rivaran cjase dai abonàts par 
pueste. Aboniti sul Cont postal n. 12052338 
intestàt a «La Patrie dal Friùl» Glemone. 
Sul boletin impensiti di scrivi la forme di 
abonament. O aboniti midiant bonific: 
IBAN n. IT32 V063 4063 8801 0000 0001 
208 — Casse di Sparagn dal Friùl-VJ, Sede di 
GLEMONE (UD) Sul bonific impensiti di scrivi 
la forme di abonament, mandanus ancje une 
e-mail cul to indirs complet. Abonament par un 
an (sie pe Italie che pal forest) 25,00 Euros; 
(viôd sul sît www.lapatriedalfriul.org ae 


pagjine CEMÙT ABONASI). 

A TU PAR TU 


DA PIT DE CLEVA CUN SIRO 


Ce che a disaressin dal Friàl di vué, chei che a àn fat la sô storie 


Inteletuàl di grant valòr, nassùt a 
Cesclans tal 1913 e muart a Tumieg 
tal 1991, Siro Angeli al è stàt un 
grant sperimentadòr di lengacs, 
poetichis e formis de narazion inte 
suaze de culture contemporanie. 
Student dal liceu Stellini di Udin, 
st è formât te prestigjose Nomi di 
Pise sot de vuide di presets critics 
leteraris di fame internaziondîl tant 
che Attilio Momigliano e Luigi 
Russo. Amì dai poetis talians Giorgio 
Caproni e Alfonso Gatto, sburtàt de 
vite a torzeon pal mont, nol à mai 
dismenteade la sô tiere, come che al 
à dimostràt inte maraveose triloggie 
leterarie cjargnele: “La cjase”, “Gno 
fradi il cjariesàr”, e “Dentri di nô”, 
scrits par talian, e intal poeme naratîf 
par furlan “L'aga dal Tajament”. 
Trasferît a Rome, al à colaboràt fin 
tal 1977 ai programs culturài de RAI, 
dimostrant une grandissime cjarie 
di inovazion. Convertît ae curint 
ermetiche dopo di un sbandament 
crepuscolàr, si è fat nomenà tant che 
poete vincint premis di grant valòr 
a nivel nazionâl e internaziondil. La 
sò opare mestre universdl e reste la 
interpretazion in lenghe furlane di 
Barbe ’Zef, tal film “Maria Zef di 
Vittorio Cottafavi, jessût tal 1981 e 
ispiràt ae conte straordenarie di Paola 
Drigo, là che st pant une vision crude, 
dure e critiche de societàt patriarcjàl 
cjargnele, metint in evidence la 
condizion dramatiche de femine, la 
miserie, la arogance dal om paron e 
il tabù dal incest. i 


La muse e somee sgjavade tal len. Un 
di chei mascarons di carnevâl, par 
fâur pôre ai fruts. Ancje lis mans, i 
brags, lis gjambis a somein vignudis 
fûr, sclese par sclese, di un çoc di 
rôl plen di grops, dûr di brusâ ancje 
tal fûc. Al cjamine svelt tant che un 
cjavrûl su pal troi di claps che al cor 
in creste viers la plêf di Cesclans, 
là che al è nassût: “Rimpinade sul 
cret, lidrîs di fadie e di miserie. Un 
misclig di sanc latin, todesc e slâf, 
imbastardît cun duc] i fîs di Caìn che 
ason passîts par ca: vele, laCJargne”. 
E mi mostre il clap, blanc e dûr tant 
che il dint di un zigant. E i lens, 
vignàts sù pe frate, pleâts e ingobîts 
dal frét di cuissà ce tanc] Inviers. I 
orts robàts al bosc, cui bastons pai 
fasûi plantàts inte tiere nere, come 
se a fossin lis pichis di cuissà cuale 
cubie di vuerîrs dispierdàts dai 
secui e tornts a vivi culì. I trois, di 
jerbe lizere, cuasi un sunsàr preàt 


Angelo Floramo 


ANGELI INTUN DISSEN DI GIOVANNI DI LENA 


di gjenerazions di feminis, cu la 
cosse su lis spalis, a masanà cul 
flât a grops ogni dì de lôr vite. E lis 
cjasis, une cressude su la cope di 
ché altre, cuasi a protezisi di dutis 
lis bueris de storie che a son passadis 
su pai lôr cops. “Viodistu? No ti 
somele une metafore straordenarie 
di ce che o sin? Il destin de Cjargne 
al è compagn di chel dal Foot: di 
une bande te presentin tant che un 
paradîs. Jerbutis, rosutis e stelis 
alpinis, pascs di un vert di flabe, la 
bielece dal paisag, il misteri di un 
bosc profumàt di ciclamins. E la vite 
sane e pure di int gjenerose e fuarte, 
contente di vivi chi, su la creste dal 
mont, cjantant in gjonde: cuant che 
si Duarte dongje il fen, cuant che si 
va a cJoli la aghe te fontane, cuant 
che si fasin i lens, o si viòt des pioris. 
O ancje cuant che si mûr in vuere. 
Simpri contents, ca sù di nô, no mo? 
Lis frutis cu la muse taronde e rosse, 





lis strecis biondis e i scarpets tai 
pîts; 1 fantats brauròs de lôr fuarce, 
cu la gjachetute ricamade a rosis. 
Il vieli, simpri a fâ zeis, la none a 
contà lis liendis intant che e file la 
lane. Insome, une biele cartuline pai 
turisc] di citàt, pai forescj. Une vilote 
inventade di cualchidun par taponà 
la veretàt, îr come vué”. Al spude par 
tiere, chest spirtat cramar, vignàt sù 
a torzeon pal mont prime di tornà a 
polsà par simpri “da pît de cleva”, tal 
cimitieri de Pléf. “Ce tantis bausiis, 
dome par platà, une rapine ludre, 
di secui, che e à spolpade la Tiere 
dai nestris vons, la int, fin tal clap 
rût, fin sul vues. Vignesie prime, par 
sdrumâ i nestris lens tal so arsenAl, 
po dopo la Italie, ingorde, che nus 
à obleats al pan cul gaban, vie pal 
mont, a cirî lusignis par no murî di 
fam. E, vuarfins di Mari, nus à gjavât 
il sanc intes trinceis, là sù, su la plui 
alte cime, là che al jeve il soreli a 


buinore. O inte Russie glacade, a 
copà chei che no nus vevin fat nuie, 
cence nancJje la sperance di une 
tombe sgjavade là che tu sês nassfàt! 
E vué, ti parial che la situazion e sedi 
cambiade? Colpe ancje dai cjargnei, 
pal amôr di Diu. Ce àno fat pe int 
de mont ducj chei politics che a 
son stàts in Regjon a Triest partint 
dai nestris borcs?”. No sai plui se 
al è Siro, che al fevele, o Barbe 
Zelt, la maraveose interpretazion 
cinematografiche che e pues Jjessi 
considerade une specie di testament 
spirituàl, une critiche severe e cence 
perdon a une culture vendude come 
che e fos la promozion turistiche di 
une clape di balarins tradizionài. 
“Nô cjargnei o sin int cu la tragjedie 
crevade tal profont da la anime. Il 
nestri timp al è peng, nol passe vie 
cussì di corse come in altris làcs. Ca 
sù dut al va sudAt, si pese ogni respîr 
cun fature. A cjala la storie dal alt mi 
somee che nuie al sedi mai cambiàt 
di un et. Lis valadis a son stadis 
violadis par interès plui grancj di 
nô. Eletrodots, autostradis, galariis. 
Nus traviersin fûr par fàr. Nus gjavin 
la linfe. Nus imberdein i flums, i riui 
a deventin pantan. E dut, simpri, 
par puartà vie, lontan dai nestris 
borcs, risorsis e sperancis. Ancje la 
anime cooperative, ché nassude de 
necessitàt di meti insiemi la sostance 
par fà cuintri ae miserie, nus e àn 
ruvinade, e in maniere vergognose, 
imbroiant la int. Pense al davoi de 
Coopca! A son plui di Cinccent agns 
che al sucêt. Astu mai viodude une 
rivoluzion tu?”. E je vere, al à reson 
il vecjo: 1420 il Leon di San Marc; 
1796 Napoleon; 1797 la Austrie; 
1866 la Italie. E cumò une classe di 
sorestants e politics cence dignitàt. 
Ognidun al robe alc, al puarte vie a 
man basse, al svuede cence nancje 
alcasi la barete sul cjâf: “Mi pâr che 
la robarie plui grande però e sedi 
stade che di sfantà la plete di une 
dignitàt dure come il pic di fier. Si 
sin lassàts comprà. Viodistu cualchi 
sperance tu?” La Plêf di Cesclans, 
sot sere, e je une maravee. Sot e 
cor la autostrade. La central dal lac 
di Cjavag no je lontane. Il mont al 
busine dut ator, tant che un lôf plen 
di fam. Ma chei mûrs, di centenârs 
di agns, a son un presidi di civiltât 
cuintri dute la barbarie dal om. Si 
sint sunâ une cjampane, i grîs le 
compagnin cun vôs umide di sere: 
“Sì, cjar Barbe ’Zef. Une sperance 
e reste, O soi convint. E cumò anìn 
a resentà il gargat cuntun sclip di 
sgnape. Prime che al vegni scûr”. E 


